♡ Mon Fabuleux Destin ♡: "Πειράματα" στην κουζίνα! -> Τα πιο νόστιμα λαδερά γεμιστά! (+tip γέμισης)\n"Πειράματα" στην κουζίνα! -> Τα πιο νόστιμα λαδερά γεμιστά! (+tip γέμισης)\nΓειά σας κορίτσια!!! :)\nΕλπίζω να ειστε καλα!\nΣήμερα σας εχω μια νόστιμη συνταγή , για ενα παραδοσιακό φαγητό , το οποίο λατρεύω!!!!!!\nΘα σας δείξω τη δική μου εκδοχή για τα λαδερά γεμιστά , μια εκδοχή πεντανόστιμη , και πολυ πολυ θρεπτική!\nΓια πάμε να δούμε αναλυτικά τη συνταγή:\n- ΠΙΠΕΡΙΕΣ & ΝΤΟΜΑΤΕΣ (ή οποιο αλλο λαχανικό σας αρεσει να γεμίζετε) ΣΤΗΝ ΕΠΙΘΥΜΗΤΗ ΠΟΣΟΤΗΤΑ\n- 1 ΚΟΥΤΑΛΙΑ ΤΗΣ ΣΟΥΠΑΣ ΡΥΖΙ ΓΙΑ ΚΑΘΕ ΛΑΧΑΝΙΚΟ ΠΟΥ ΘΑ ΓΕΜΙΣΟΥΜΕ\n- 1 ΠΑΤΑΤΑ ΣΧΕΤΙΚΑ ΜΕΓΑΛΗ\n- 1 ΚΟΛΟΚΥΘΑΚΙ\n-ΚΟΚΚΙΝΟ ΠΙΠΕΡΙ ΓΛΥΚΟ\n- ΚΥΒΟ ΛΑΧΑΝΙΚΩΝ\nΠλένουμε , καθαρίζουμε και κόβουμε τα λαχανικά που πρόκειται να γεμίσουμε! ( Το εσωτερικό της ντομάτας ΔΕΝ το πετάμε , το κρατάμε για να το βάλουμε στη γέμιση - δίνει πολύ καλύτερη γεύση απο το κλασικό pumaro - αν βεβαια εσεις δεν χρησιμοποιειτε ντοματες για γέμισμα μπορείτε να χρησιμοποιήσετε ετοιμα σάλτσα ντομάτας!)\n* TIP ΝΟΣΤΙΜΙΑΣ*\nΣε ενα μπόλ τρίβουμε μια πατάτα , ενα κολοκυθάκι και αν επιθυμούμε και μια μελιτζάνα!\nΤα τριμμένα αυτά λαχανικά , τα οποία θα τα προσθέσουμε στη γέμιση του φαγητού μας , θα δώσουν μια απίστευτη νοστιμιά στα γεμιστά μας & φυσικά θα τα κάνουν πολύ θρεπτικά !\nΑυτό επίσης είναι ενα καλό "κόπλο" , για να φάνε τα παιδιά σας λαχανικά , τα οποία δεν τους αρέσουν , αλλά μέσα στο συγκεκριμένο φαγητό δεν θα τα καταλάβουν , θα τα φάνε ευχάριστα και θα πάρουν ολα τα θρεπτικά συστατικά τους!!!!!\nΤα τριμμένα λαχανικά μας είναι έτοιμα!!!! =)\nΣτη συνέχεια , πολτοποιούμε το εσωτερικό που βγάλαμε απο τις ντομάτες μας!\nΟπως σας είπα , αν συνηθίζετε να γεμίζετε μόνο πιπεριές μπορείτε να χρησιμοποιήσετε ετοιμη σάλτσα ντομάτας απο το super market!\nΑφού ετοιμάσουμε και τη σάλτσα μας , μετράμε το ρύζι που θα χρειαστούμε! 1 κουταλιά της σούπας για κάθε λαχανικό που προκειται να γεμίσουμε! Μην σας φαίνεται λιγη ποσότητα! Μαζί με τα υπόλοιπα υλικά της γέμισης είναι υπέρ αρκετη ! Μολις μετρήσουμε το ρύζι που χρειαζόμαστε , το πλένουμε καλά και το στραγγίζουμε!\nΜόλις τα έχουμε ετοιμάσει όλα ,\nβάζουμε σε μια κατσαρόλα μεσαίου μεγέθους , ελαιόλαδο και το αφήνουμε να ζεσταθεί!\nΜόλις το ελαιόλαδο ζεσταθεί στην κατσαρόλα , ρίχνουμε τα τριμμένα λαχανικά\nΣτη συνέχεια προσθέτουμε ολα τα μπαχαρικά :\nΕγω λατρεύω να χρησιμοποιώ κόλιανδρο - γλυκό κόκκινο πιπέρι και μοσχοπίπερο!\nΦυσικά προσθέτουμε & ρίγανη :)\nΑφού ολα τα υπόλοιπα υλικά μας έχουν προστεθεί στην κατσαρόλα και εχουν ανακατευτεί καλά\nπροσθέτουμε το ρύζι μας , σίγα σιγα , ανακατεύοντας παράλληλα!!!!\nΔείτε τι υπέροχα χρώματα έχει η γέμιση μας!\nΦανταστείτε απο γεύση..........\nΣτη συνέχεια προσθέτουμε λίγο αλάτι , εναν κύβο λαχανικών και ενα φλυτζανάκι του καφέ νερο!\nΑνακατεύουμε πολύ καλά και αφήνουμε τη γέμιση μας να βράσει ,\nμέχρι το ρύζι να είναι μαλακό και έτοιμο!\nΔεν θα το παρακάνουμε με τ βράσιμο , γιατί το φαγητό μας θα μπει και στο φούρνο μετά!\nΜόλις είναι έτοιμη η γέμιση μας , την κατεβάζουμε απο τη φωτιά και ξεκινάμε να γεμίζουμε τα λαχανικά μας!!!!\nΤα βάζουμε στο ταψί , ρίχνουμε απο πάνω λίγο ελαιόλαδο και νερό σχεδον μέχρι να σκεπάσει τα λαχανικά μας! Βάζουμε το φαγητό μας στο φούρνο και το ψήνουμε!\nΔεν μπορώ να σας πω συγκεκριμένη ώρα , οταν ψηθούν τα λαχανικά μας , είναι ετοιμο!\nΑυτό το φαγητό το λατρεύω!\nΔεν μπορείτε να φανταστείτε πόσο νόστιμο είναι!\nΑΓΑΠΩ τα τριμμένα λαχανικά που έχει μέσα!!!!!!!\nΣας παρακαλώ να το δοκιμάσετε , και θα με θυμηθείτε!!!!!!!!!!!!!!!!!\nΑπο τα πιο νόστιμα φαγητά & τέλειο για ολη την οικογένεια!\nΠεριμένω τα σχολια σας για οτιδήποτε θέλετε να μου πείτε!\nΑν το δοκιμάσετε θα περιμένω φωτογραφίες!\nΑναρτήθηκε από Δήμητρα By Mon Fabuleux Destin Blog στις 5:12:00 μ.μ.\nΕτικέτες "Πειράματα" στην κουζίνα!\nevonita 9 Οκτωβρίου 2014 - 11:41 μ.μ.\nκαιρό έχω να φτιάξω γεμιστά!!! δεν ήξερα την εκδοχή με το βράσιμο..εγώ τα φτιάχνω απευθείας στο φούρνο! επίσης προσθέτω μελιτζάνα, κολοκυθάκι, πατάτα και αγγινάρα!! :)


Τον είπε π...τανας γιο, αλλά ο Ομπάμα τελικά τον συνάντησε!\nΤον είπε π…τανας γιο, αλλά ο Ομπάμα τελικά τον συνάντησε!\nΟ Μπαράκ Ομπάμα είχε μια σύντομη, άτυπη συνάντηση με τον Ροντρίγκο Ντουτέρτε χθες Τετάρτη, δύο ημέρες αφότου ο πρόεδρος των Φιλιππίνων τον χαρακτήρισε δημόσια «που… γιο».\nΗ συνάντησή τους έγινε λίγο πριν από ένα δείπνο κατά τη διάρκεια της συνόδου του Συνδέσμου Κρατών της Νοτιοανατολικής Ασίας στη Βιεντιάν, στο Λάος, διευκρίνισαν αξιωματούχοι.\no Ompama telika ton synanthse αλλά ο Ομπάμα τελικά τον συνάντησε! Τον είπε π...τανας γιο 2016-09-08


Ίντα δα στο Νομό μας - Χανιώτικα Νέα\nΊντα δα στο Νομό μας\nΠολύς καιρός επέρασε που στα χωριά δεν πήγα\nκάτσετε ‘δα να σασε πω ίντα ‘μαθα κ’ ιντάδα.\nΉτονε μέρα βροχερή κρυούτσικη συνάμα\nπροσπάθησα να θυμηθώ όμως δεν είδα πράμα.\nΕίχανε εξαφανιστεί σα να ‘ρθανε θηρία\nμου ‘πανε πως τα σάρωσε ούλα η κακοκαιρία.\nΚακοκαιρία σαν αυτή που γνώρισε ο τόπος\nήρθε και εξαφάνισε τσοι κόπους των ανθρώπω.\nΕδά τραβούνε τα μαλλιά που μένουν στα κεφάλια\nκαι πώς θα θεραπέψουνε ετουτανέ τα χάλια.\nΛίγοι αθρώποι μείνανε, καλλιεργούν τη φύση\nκιανείς δε σκέφτηκε ποτές, τον τόπο ντου ν’ αφήσει.\nΧρειγιάζεται ούλοι εμείς που κράτος βοηθούμε\nγι’ αυτούς που είχαν κι έχασαν βοήθεια να βρούμε.\nΝα γίνει πάλι ο τόπς μας ως ήτονε πρώτα\nνάχει ο κάθα εις δουλειά, εισόδημα και φρούτα.\nΕπιδοτήσεις αρκετές θα ‘πρεπε να δοθούνε\nσ’ αυτούς που με το έργο τους ούλους μασε κρατούνε.\nΔρόμοι, περβόλια, γέφυρες πάλι να ξαναγίνουν\nχρειγιάζονται τέθοια παντού γιατί ζωή μας δίνουν.\nΜόνο ετσά γυρίζουμε στα ίσια το Νομό μας\nγια να κρατήξουμε ψηλά εδά τον τουρισμό μας.\n18 Νοεμβρίου 2019 10:34 πμ


Την ανακεφαλαιοποίηση των ταμείων απευθείας από το EFSF, στην περίπτωση όπου δεν εξαιρεθούν του «κουρέματος», επιδιώκει η κυβέρνηση.\nΜε μπαράζ δηλώσεων τις τελευταίες ημέρες, κορυφαίοι υπουργοί υποστηρίζουν ότι στόχος της ελληνικής κυβέρνησης είναι να μην υποστούν ζημία τα ταμεία με τον έναν ή τον άλλον τρόπο.\nΚαι σημειώνουν ότι, αν τα ομόλογα που κατέχουν τα ταμεία «κουρευτούν», η ζημία θα αναπληρωθεί είτε απευθείας από το EFSF είτε μέσω ενίσχυσης της κρατικής χρηματοδότησης (άρα και πάλι μέσω ευρωπαϊκών χρημάτων).\nΕίναι φανερό, ωστόσο, ότι η κυβέρνηση επιδιώκει η ανακεφαλαιοποίηση των ταμείων να διενεργηθεί απευθείας από το EFSF.\nΚαι αυτό γιατί πέραν της καθαρότερης λύσης δεν θα επιβαρυνθεί και το έλλειμμα, μια και δεν θα χρειαστεί ενίσχυση μέσω του προϋπολογισμού.\nΚαι αυτό ίσως έχει τη σημασία του για το πώς προτιμά η κυβέρνηση να ανακεφαλαιοποιηθούν και οι... τράπεζες!


Προς ΜΜΑ ο DH Smith | Onsports.gr\nhome ΣπορΔυναμικά ΑθλήματαΠρος ΜΜΑ ο DH Smith Κοινοποιήστε\nΠρος ΜΜΑ ο DH Smith\tΣυντάκτης: Γιάννης Ασκούνης\nΔημοσίευση: Πέμπτη, 21 Απριλίου 2011 23.55\nO παροπλισμένος D.H. Smith σκέφτεται την στροφή προς τις μικτές πολεμικές τέχνες.\tΟ πρώην πρωταθλητής Tag Team με τους Hart Dynasty δεν βρίσκει σεναριακή ευκαιρία στο WWE τους τελευταίους μήνες. Πάντως, η μητέρα του πιστεύει πως το μέλλον του γιου του βρίσκεται στο άθλημα των ΜΜΑ. «Ο γιος μου ο Harry Smith (πραγματικό όνομα) είναι shoot fighter. Ακολουθεί τα βήματα του πατέρα του, Davey (British Bulldog)και του παππού του, Stu. Μάλιστα πιστεύω πως μπορεί να αγωνιστεί στο Pride (!) ή στο UFC. Ρωτήστε τον Josh Barnett πόσο καλός είναι» έγραψε σχετικά η Diana Smith στο Twitter της.\nΟ ίδιος ο πρώην πρωταθλητής του UFC (Barnett) και ένας κοινός προπονητής των δύο ανδρών πιστεύουν πως ο D.H. Smith μπορεί να σταθεί αξιόλογα στα οκτάγωνα των μικτών πολεμικών τεχνών. Πάντως, ο David Hart, ο οποίος είναι Superstar τρίτης γενιάς, διατηρεί συμβόλαιο με το WWE και μέχρι να λυθεί αυτό (και αν λυθεί) θα πρέπει να είναι… πιστός στην κορυφαία εταιρεία προώθησης αγώνων pro-wrestling.\tΚατηγορία: Δυναμικά Αθλήματα


Ο τελικός του UEFA CHAMPIONS LEAGUE | Μικροί Δημοσιογράφοι\nΤο σάντουιτς έχει γενέθλια!\tΠρώτος Κύπριος σε ύψος 8.848μ\nΟ τελικός του UEFA CHAMPIONS LEAGUE\nanaxagoras1\tΑθλητικά\tCHAMPIONS LEUGUE, Μπάγερ, Τσέλσι\tΣχολιάστε\nΑυτός ο τελικός έχει δύο πολύ δυνατές ομάδες την Μπάγερ και τη Τσέλσι. Στις αρχές του παιχνιδιού η Μπάγερ πίεσε την Τσέλσι και έφτιαξε κάποιες ευκεριες αλλά δεν κατάφερε να μπει μπροστά στο σκορ, είχε την κατοχ΄λη με 76%-24%.\nΣτο δευτερό ημίχρονο η Μπάγερ πίεσε πιο πολύ την Τσέλσι αλλά δεν κατάφερε να πετύχει ουτε ένα γκολ. Στο τελευταίο δεκάλεπτο του μάτς για ακρίβεια στο 83′ η Μπάγερ με μια καταπληκτική σέντρα για τον Μίλλερ, ο οποίος έκανε κεφαλια, η μπάλα κτύπησε στο οριζόντιο δοκάρι και κατέληξε στα δίκτυα. Έτσι από το 83′ η Μπάγερ προηγήθηκε αλλά η Τσέλσι όπως πάντα δεν τα παρατάει και στο πρώτο της κόρνερ στο 88′ ο Ντροκμπά με κεφαλία ισοφάρισε το μάτς στο 88′.\nΈτσι και οι δύο ομάδες πήγαν στην παράταση. Εκει η Μπάγερ έχασε το πέναλτι από αποκρουση του τερματοφύλακα της Τσέλσι.Μετά οι δύο ομάδες πήγαν στα πέναλτι. Εκει όπου ανακηρύχθηκε ο νικητης η Τσέλσι. Ο τερματοφύλακας της Τσέλσι σε όλα τα πέναλτι έπεσε στην σωστή γωνιά αλλά μονο δύο πέναλτι καταφερε να αποκρούσει αλλά για την Τσέλσι δεν είχε σχέση αυτό γιατί κατέκτησε το UEFA CHAMPIONS LEUGUE.


Μετανοείτε Χριστιανοί - Εμπόδια για τη μετάνοια | xristianos.gr\nΑρχική»Ορθόδοξα Ελληνικά Κείμενα»Μετανοείτε Χριστιανοί: Ποια είναι τα εμπόδια για τη μετάνοια; Πως θα τα ξεπεράσουμε;\nΤώρα είναι η ευκαιρία για τον καθένα από εμάς να μετανοήσει διότι ας μη ξεχνάμε πως ο Θεός πάντα παρέχει περιθώριο μετανοίας για όλους τους ανθρώπους. Όμως κάποτε αυτό τελειώνει…\nxristianosdesk9 Μαρτίου 2022 - 18:02\nΜΕΤΑΝΟΕΙΤΕ ΧΡΙΣΤΙΑΝΟΙ: Δυστυχώς ο καιρός που ζούμε είναι καιρός αποστασίας από το Θεό και πλήρης αμετανοησίας. Η αμετανόητη και υπερήφανη ψυχική διάθεση των λεγομένων «προηγμένων κρατών» και φυσικά των ανθρώπων που διαμένουν σε αυτά, είναι τέτοια που δεν αποδέχονται ποτέ ότι μπορεί να κάνουν λάθη, είτε στους «σχεδιασμούς κοινωνιών» είτε στους «σχεδιασμούς οντοτήτων». Μην ξεχνάμε ότι: πας ο υψών εαυτόν ταπεινωθήσεται! (Λουκ. 14:11). Και ο Απόστολος Πέτρος: ο Θεός υπερηφάνοις αντιτάσσεται, ταπεινοίς δε δίδωσι χάριν. (Α Πέτ. 5:5). Την περίοδο που διανύουμε και με την πρόοδο των γεγονότων που έρχονται ίσως κάποιοι προλάβουν να μετανοήσουν και να σωθούν. Ο Κύριος γνωρίζει… Όμως τώρα είναι η ευκαιρία για τον καθένα από εμάς να μετανοήσει διότι ας μη ξεχνάμε πως ο Θεός πάντα παρέχει περιθώριο μετανοίας για όλους τους ανθρώπους. Όμως κάποτε αυτό τελειώνει… Όσοι βρεθούν εν μετανοία, θα ξεπεράσουν με τη βοήθεια του Θεού τις φοβερές δυσκολίες και τα δεινά που όλο και κοντοζυγώνουν… Ας ελπίσουμε ότι όλοι οι Ελληνορθόδοξοι θα αφυπνισθούμε και θα μετανοήσουμε για να μην επιτρέψει ο Θεός να μπούμε στον παγκόσμιο πόλεμο, που όμως κατά τον Άγιο Ιωάννη τον Ρώσο είναι αναγκαίος… Παρακάτω διαβάστε τα εμπόδια που έχουμε για τη μετάνοια και πως αυτά θα μπορούσαμε να τα ξεπεράσουμε. Μετανοείτε Χριστιανοί, μετανοείτε…\nΜετανοείτε Χριστιανοί – Εμπόδια για τη μετάνοια\nΣτην προσπάθεια που κάνουμε για να μετανοήσουμε συναντούμε πολλά εμπόδια. Ας δούμε μερικά από αυτά, που οφείλονται είτε στην πονηριά του Διαβόλου είτε στην κακή μας προαίρεση.\n1. Ορισμένοι άνθρωποι βρίσκονται σε μια κατάσταση αναισθησίας.\nΛένε: «Δεν έχω τίποτε για να εξομολογηθώ. Δεν πείραξα κανέναν. Ούτε σκότωσα, ούτε έκλεψα». Αν βέβαια τους ρωτήσεις για κάποια αμαρτήματα, συχνά σοβαρά, παραδέχονται ότι τα διέπραξαν, δεν δέχονται όμως ότι είναι αμαρτίες. «Σήμερα», λένε «αυτά τα κάνει όλος ο κόσμος». Και πιστεύουν ότι όταν ένα αμάρτημα το κάνουν πολλοί παύει να είναι αμαρτία.\nΣ’ εκείνους που νομίζουν ότι δεν έχουν αμαρτήσει απευθύνεται ο λόγος του ευαγγελιστού Ιωάννου:\nΕάν είπωμεν ότι αμαρτίαν ουκ έχομεν, εαυτούς πλανώμεν και η αλήθεια ουκ έστιν εν ημίν… Εάν είπωμεν ότι ουχ ημαρτήκαμεν, ψεύστην ποιούμεν Αυτόν (δηλαδή τον Θεό) και ο λόγος Αυτού ουκ εστίν εν ημίν.\nΚατά τον απόστολο Ιάκωβο: πολλά πταίομεν άπαντες γι’ αυτό όλοι χρειαζόμαστε την ιατρεία της ψυχής που παρέχει η ιερά Εξομολόγηση.\nΗ πνευματική αναισθησία είναι νέκρωση της ψυχής, η οποία παρατηρείται δυστυχώς και σε ευσεβείς εξωτερικά χριστιανούς.\nΕίναι εντάξει με τα τυπικά καθήκοντά τους και δεν έχουν «σοβαρές» αμαρτίες. Πρέπει όμως να έχουμε υπ’ όψη μας ότι Παντί ω εδόθη πολύ, πολύ ζητηθήσεται παρ’ αυτού. Και ότι δεν θα μας ζητηθεί λόγος μόνο για όσες αμαρτίες κάναμε, αλλά και για όσα καλά μπορούσαμε να κάνουμε και αδιαφορήσαμε.\nΕάν δεν νικηθεί η πνευματική αναισθησία, μεταβάλλεται σε σκληροκαρδία, δηλαδή σε μια κατάσταση πωρώσεως. Αυτήν μας καλεί το Άγιο Πνεύμα να αποφύγουμε, λέγοντας: Σήμερον εάν της φωνής Αυτού ακούσητε, μη σκληρύνητε τας καρδίας υμών.\n2. Άλλους ανθρώπους ο Διάβολος τους ρίχνει στην απόγνωση.\nΟι χριστιανοί αυτοί πιστεύουν ότι είναι τόσο αμαρτωλοί, ώστε είναι αδύνατον να συγχωρηθούν. Η άφεση των αμαρτιών όμως, που δίδεται με την ιερά Εξομολόγηση, δεν εξαρτάται από το μέγεθος ή το πλήθος των αμαρτιών μας, αλλά από το έλεος του Κυρίου, που είναι άπειρο.\nΑς ακούσουμε τον ιερό Χρυσόστομο ο οποίος παρουσιάζει τον αμαρτωλό να ρωτά:\n«Όλη μου την ζωή την πέρασα μέσα στις αμαρτίες σώζομαι εάν μετανοήσω;» «Ασφαλώς», απαντά ο Άγιος.\n«Από πού είναι φανερό;» ρωτά ο αμαρτωλός. «Από την φιλανθρωπία του Κυρίου σου», απαντά ο Άγιος. Και συνεχίζει: «Αν ήταν μόνη η μετάνοια, τότε σωστά να φοβόσουν. Επειδή όμως με τη μετάνοια αναμιγνύεται η φιλανθρωπία του Θεού, έχε θάρρος διότι δεν υπάρχει μέτρο στην φιλανθρωπία του Θεού…\nΗ δική σου κακία έχει μέτρο, το φάρμακο όμως δεν έχει μέτρο…\nΣκέψου μια σπίθα που έπεσε στο πέλαγος. Μήπως μπορεί να μείνει εκεί ή να φανεί; Ότι είναι η σπίθα μπροστά στο πέλαγος, είναι και η κακία σου απέναντι στην φιλανθρωπία του Θεού».\nΤον λογισμό ότι δεν συγχωρούνται οι αμαρτίες μας, τον φέρνει ο Διάβολος για να μας φέρει σε απόγνωση.\nΚαι αν το κατορθώσει, χαίρεται τότε περισσότερο, παρά όταν αμαρτάνουμε:\n«Δεν ευχαριστούμε τον Διάβολο τόσο πολύ όταν αμαρτάνουμε, όσο όταν απελπιζόμαστε». «Διότι δεν χανόμαστε τόσο από την αμαρτία, όσο από την απόγνωση. Εκείνος που αμάρτησε, εάν ανανήψει, γρήγορα επανορθώνει με τη μετάνοια αυτό που έγινε. Εκείνος όμως που έφθασε σε απόγνωση χάνει αυτή τη διόρθωση».\nΜετανοείτε Χριστιανοί – Ακολουθούν παραδείγματα μετανοίας\nΟ Άγιος Ιωάννης στηρίζεται σε παραδείγματα μετανοίας της Αγίας Γραφής και τονίζει:\n«Κανείς ας μην απελπίζεται για τη σωτηρία του… Είσαι τελώνης; Μπορείς να γίνεις Ευαγγελιστής. Είσαι βλάσφημος; Μπορείς να γίνεις Απόστολος. Είσαι ληστής; Μπορείς να λεηλατήσεις τον Παράδεισο… Δεν υπάρχει καμία αμαρτία που να μην σβήνεται με τη μετάνοια… Έχεις ιατρό ανώτερο από την αρρώστια, … έχεις ιατρό ο Οποίος μπορεί και θέλει να σε θεραπεύσει». Στον Ιατρό αυτό, δηλαδή στον Σωτήρα Χριστό, καταφεύγουμε ζητώντας την ίαση της ψυχής μας.\n3. Αφού υπερπηδηθούν τα προηγούμενα εμπόδια, ο Διάβολος χρησιμοποιεί ένα ισχυρότερο όπλο: Τη ντροπή.\n«Πώς να πάω», λένε, «στον Πνευματικό και να ομολογήσω αυτά τα φοβερά αμαρτήματα που έχω διαπράξει; … Τι γνώμη θα σχηματίσει ο άνθρωπος για μένα;».\nΌσοι σκέπτονται έτσι, ας ακούσουν τον ιερό Χρυσόστομο:\n«Να ντρέπεσαι όταν αμαρτάνεις, μην ντρέπεσαι όταν μετανοείς… Άκου με προσοχή: Την αμαρτία ακολουθεί ντροπή, ενώ τη μετάνοια ακολουθεί παρρησία… Γνωρίζοντας ο Σατανάς ότι η αμαρτία έχει τη ντροπή, η οποία σε μεγάλο βαθμό μπορεί να απωθήσει τον άνθρωπο από την αμαρτία, ενώ η μετάνοια έχει την παρρησία, πράγμα που είναι ικανό να προσελκύσει αυτόν που μετανοεί, αντέστρεψε την θέση και έδωσε στη μετάνοια τη ντροπή και την παρρησία στην αμαρτία».\nΣτη συνέχεια ο Άγιος αναλύει αυτήν την λανθασμένη τοποθέτηση του αμαρτωλού:\n«Κάνει την πράξη της αμαρτίας και δεν ντρέπεται, ενώ μόνο με την ονομασία της κοκκινίζει! Η κακουργία αυτή είναι του Διαβόλου. Όσο ο άνθρωπος βρίσκεται στην αμαρτία, δεν τον αφήνει να ντραπεί αλλά τον αφήνει να εξευτελίζεται, διότι γνωρίζει ότι εάν νοιώσει ντροπή, αποφεύγει την αμαρτία.\nΓια τη μετάνοια όμως τον κάνει να ντρέπεται, διότι γνωρίζει ότι από ντροπή παραμένει αμετανόητος.\nΈτσι πετυχαίνει δυο κακά: Και στην αμαρτία τον σέρνει, και από τη μετάνοια τον εμποδίζει».\nΜετανοείτε και μην ακούτε το διάβολο που σας προστάζει το αντίθετο…\n4. Αν ο άνθρωπος ξεπεράσει τις δυσκολίες και αποφασίσει να εξομολογηθεί, ο Διάβολος θα του υποβάλει τη σκέψη της αναβολής: «Θα πάω», λένε πολλοί, «να εξομολογηθώ. Αλλά έχω ακόμη καιρό».\nΞεχνούνε οι άνθρωποι αυτοί ότι μόνον σήμερα είναι δικό μας. Το αύριο ανήκει στον Θεό. Πόσοι άνθρωποι δεν έφυγαν από τη ζωή αυτή χωρίς να προλάβουν να ετοιμασθούν πνευματικά;\nΈπειτα, αφού η αμαρτία είναι μια αρρώστια της ψυχής, με τον τρόπο αυτό είναι σαν να λέμε: «Ας ζήσω τη ζωή μου άρρωστος και όταν πρόκειται να πεθάνω, πηγαίνω στον γιατρό».\nΑλλά τότε δεν μας χρειάζεται πια γιατρός. (γι’ αυτό μετανοείτε όχι αύριο αλλά σήμερα…)\nΟ εχθρός μας προτρέπει να διαπράξουμε σήμερα την αμαρτία και να εργασθούμε αύριο την αρετή.\nΔεν μας συμβουλεύει φανερά να απομακρυνθούμε από τον Θεό, αλλά «μας κλέβει την σημερινή ημέρα και μας αφήνει για την επόμενη τις ελπίδες. Έπειτα, όταν έλθει η άλλη μέρα, πάλι έρχεται ο άδικος συνέταιρος (δηλαδή ο Διάβολος) και απαιτεί το σήμερα για τον εαυτό του και το αύριο για τον Θεό. Και έτσι πάντα, με το να μας αφαιρεί ύπουλα με την ηδονή το τώρα και με το να μας αφήνει το μέλλον στην ελπίδα, χωρίς να το καταλάβουμε μας αποσπά μακριά από την ζωή».\nΗ ζωή από την οποία μας εμποδίζει είναι η ιερά Εξομολόγηση που μας ανασταίνει από τον θάνατο της αμαρτίας.\nΑνάμεσα στα εμπόδια που προβάλλει ο Διάβολος για να σταματήσει η πορεία της επιστροφής μας, είναι και κάποιες λογικοφανείς προφάσεις. Θα δούμε δύο από αυτές.\n1. Η πρώτη αναφέρεται στο πρόσωπο του πνευματικού:\n«Γιατί», λένε πολλοί «να πάω στον Ιερέα και να πω τις αμαρτίες μου; Πώς να έχω εμπιστοσύνη σε έναν άνθρωπο που είναι αμαρτωλός όπως εγώ; Τις λέω στην εικόνα και τις ακούει ο Θεός».\nΣτους ανθρώπους που λένε τις δικαιολογίες αυτές, για να αποφύγουν την ιερά Εξομολόγηση, πρέπει να θυμίσουμε ότι σκοπός του Μυστηρίου είναι η άφεση των αμαρτιών και η θεραπεία της ψυχής.\nΗ άφεση των αμαρτιών φυσικά δεν δίδεται από την εικόνα, αλλά από τον ιερέα που έχει την χάρη της Ιεροσύνης, με την συγχωρητική ευχή. Και η θεραπεία της ψυχής προϋποθέτει την χάρη του Αγίου Πνεύματος (που μας παρέχει το Μυστήριο) και την φωτισμένη καθοδήγηση του Πνευματικού.\nΟ Χριστός έδωσε στους Μαθητάς Του την εντολή να τελούν την ιερά Εξομολόγηση λέγοντας:\nΛάβετε Πνεύμα Άγιον αν τινών αφήτε τας αμαρτίας, αφίενται αυτοίς.\nΜε τον λόγο αυτό οι άγιοι Απόστολοι, και κατά διαδοχήν οι Ιερείς, «έλαβαν εξουσία που ο Θεός δεν έδωσε ούτε στους Αγγέλους».\nΑυτό το έκανε ο Χριστός για να βρίσκει κάθε αμαρτωλός συμπάθεια και κατανόηση στον αγώνα του, διότι ο Ιερεύς, ως άνθρωπος που είναι, γνωρίζει τις δυσκολίες του πνευματικού αγώνος.\nΔεν πρέπει όμως να ξεχνούμε ότι «όσα ενεργούν στην γη οι Ιερείς, τα επικυρώνει ο Θεός στον ουρανό».\nΥπάρχουν χριστιανοί που πιστεύουν ότι η εγκυρότητα του Μυστηρίου εξαρτάται από την αρετή του Πνευματικού.\nΌταν όμως πηγαίνουμε στον Πνευματικό, στο πρόσωπό του συναντούμε τον ίδιο τον Χριστό. Έχουμε τη βεβαιότητα ότι εξομολογούμαστε τις αμαρτίες μας στον Χριστό, διότι μέσω του Πνευματικού ενεργεί ο Χριστός.\nΜετανοείτε Χριστιανοί – Ο ιερός Χρυσόστομος λέγει σχετικά:\n«Το παν γίνεται ανάλογα με την δική σου πίστη. Ούτε ο δίκαιος ιερεύς θα σε ωφελήσει σε κάτι εάν εσύ δεν είσαι πιστός, ούτε ο φαύλος θα σε βλάψει σε κάτι εάν εσύ είσαι πιστός… Αυτά που χαρίζει ο Θεός δεν είναι τέτοια που να συντελούνται από αρετή Ιερέως. Το παν οφείλεται στην χάρη του Θεού».\nΚαι ο Θεολόγος Γρηγόριος συνιστά: «Μην κρίνεις τους κριτές (δηλαδή τους Πνευματικούς), εσύ που έχεις ανάγκη θεραπείας».\nΗ ιερά Εξομολόγηση είναι ένα Μυστήριο.\nΜέσα από τη συνάντηση του Πνευματικού με τον εξομολογούμενο ενεργεί η θεία Χάρις, όχι μόνο για την άφεση των αμαρτιών αλλά και για την επίλυση των πνευματικών προβλημάτων που αντιμετωπίζει ο εξομολογούμενος.\nΟ Πνευματικός προσεύχεται από την πρώτη στιγμή της συναντήσεως και περιμένει να τον φωτίσει ο Θεός. Όταν αισθανθεί την θεία πληροφορία, δίνει την απάντηση, την οποία δέχονται και οι δυο ως τελική.\nΑν όμως ο εξομολογούμενος παραβλέψει τον πρώτο λόγο του Πνευματικού, τότε θα μειώσει την ενέργεια του Μυστηρίου, και η Εξομολόγηση θα μεταβληθεί σε απλή ανθρώπινη συζήτηση.\n2. Μια άλλη συχνή πρόφαση είναι η διαρκής επανάληψη της αμαρτίας.\nΛένε κάποιοι: «Αφού σίγουρα θα αμαρτήσω πάλι, γιατί να εξομολογηθώ; Προσπάθησα πολλές φορές και δεν μπόρεσα να κόψω το πάθος που με παιδεύει. Δεν θα είναι σαν να κοροϊδεύω τον Θεό όταν εξομολογούμαι;».\nΜετανοείτε – Σ’ εκείνον που σκέπτεται έτσι θα λέγαμε:\nΕάν είχες μια αρρώστια που δεν θεραπεύεται και υπέφερες με δυνατούς πόνους, δεν θα έπαιρνες κάποιο φάρμακο; Αν περίμενες να γίνεις καλά για να λάβεις το φάρμακο, απλώς θα υπέφερες όλο και περισσότερο. Οι αρρώστιες της ψυχής θεραπεύονται, και η εξομολόγηση είναι το φάρμακο γι’ αυτές.\nΑκόμη και εάν δεν θεραπεύσει αμέσως μια χρόνια κατάσταση, βοηθά πολύ στην θεραπεία, διότι μας ενισχύει με την χάρη του Αγίου Πνεύματος. Ο αγώνας εναντίον του πάθους γίνεται ευκολότερος.\nΑν έχουμε κάποιο αμάρτημα που έγινε συνήθεια, ακριβώς γι’ αυτό πρέπει συχνότερα να πηγαίνουμε στον Πνευματικό, ο οποίος χρησιμοποιώντας την μάχαιρα του Πνεύματος θα χτυπά την ρίζα της αμαρτίας μέχρι να την κόψη τελείως.\nΟ ιερός Χρυσόστομος, μιλώντας για το πόσο δύσκολο είναι να απαλλαγούμε από την αμαρτία που έγινε συνήθεια, φέρνει ένα παράδειγμα από την αγροτική ζωή:\n«Ο άνθρωπος που θέλει να κόψει ένα δέντρο παίρνει το τσεκούρι και το χτυπά στην ρίζα. Αν του δώσει ένα χτύπημα και δεν πέσει το άκαρπο δέντρο, δεν θα του δώσει και άλλο χτύπημα, τέταρτο, πέμπτο, δέκατο; Έτσι κάνε και εσύ».\nΗ δικαιολογία «Δεν πηγαίνω να εξομολογηθώ διότι πάλι θα αμαρτήσω», μοιάζει με την λογική: «Δεν πλένομαι διότι πάλι θα λερωθώ».\nΌταν όμως πρόκειται για ρύπους του σώματος δεν το λέμε αυτό, ενώ για τους ρύπους της ψυχής αδιαφορούμε. Μετανοείτε\nΑς ακούσουμε τον όσιο Ιωάννη της Κλίμακος:\n«Γνώρισμα των Αγγέλων είναι το να μην πέφτουν στην αμαρτία… Των ανθρώπων γνώρισμα είναι το να πέφτουν, αλλά και να σηκώνονται πάλι όταν πέσουν». Για τον άνθρωπο ισχύει το πιπτ’ έγειρε (δηλαδή πτώση και έγερση).\nΑυτό σημαίνει «ότι ο άνθρωπος πρέπει με όλες του τις δυνάμεις να απέχει από την αμαρτία και να προφυλάσσεται να μην πέσει. Εάν όμως από ανθρώπινη αδυναμία τύχη και πέσει, … να μην απελπιστεί, αλλά να σηκωθεί παρευθύς και χωρίς να χάσει καιρό, να εξομολογηθεί και να μετανοήσει».\nΜετανοείτε Χριστιανοί: Καλή Μετάνοια, με τη Χάρη του Κυρίου μας Ιησού Χριστού. Αγωνίζεσθε τον Καλόν Αγώνα της Πίστεως…\nΑμαρτωλών Σωτηρία – Μοναχός Αγάπιος (Λάνδος)\nΙερομονάχου Γρηγορίου «Μετάνοια και Εξομολόγησις»\n3ος παγκόσμιος πόλεμος Αγάπη Αμαρτία Ελλάδα Ελληνοτουρκικός Πόλεμος Εμφύλιος Πόλεμος Εξομολόγηση Ιησούς Χριστός Μετάνοια Ορθόδοξες Απαντήσεις Ορθοδοξία Πίστη Σημεία Καιρών Χριστιανός Ορθόδοξος Χριστός


Ντίνος Χριστιανόπουλος: ο αιρετικός της Θεσσαλονίκης – Υλικό Φυσικής – Χημείας\n12/08/2020 13/08/2020 - από Αποστόλης Παπάζογλου - 5 σχόλια.\nΕφυγε από τη ζωή ο Ντίνος Χριστιανόπουλος, ο αντισυμβατικός ποιητής της Θεσσαλονίκης, σε ηλικία 89 ετών. Πολυσχιδής δημιουργός, δηκτικός, έζησε μια ζωή πληθωρική, ίδρυσε το περιοδικό και την πινακοθήκη «Διαγώνιος» και άφησε πίσω του ένα μεγάλο ποιητικό έργο, που περιλαμβάνει περίπου 350 ποιήματα.\nH αγωνία του δεν ήταν ο θάνατος, ούτε τι θα γίνει μετά θάνατον. Παρά μόνον η τύχη του έργου του. Αν θα εξακολουθεί να συγκινεί και μετά 50 χρόνια. «Πιο πολύ με ενδιαφέρει το μέλλον των ποιημάτων μου παρά το μέλλον του σαρκίου μου», έλεγε σε μία από τις τελευταίες του μεγάλες συνεντεύξεις στην κρατική τηλεόραση.\nΟ Ντίνος Χριστιανόπουλος, ο ποιητής της Θεσσαλονίκης, πέρασε στη σφαίρα του μύθου και στην αθανασία μέσω του έργου του. Πέθανε χθες σε ηλικία 89 ετών, ήσυχα στο σπίτι του, στην περιοχή Σαράντα Εκκλησιές. Ανήμπορος από την επιβαρυμένη υγεία του, είχε αποσυρθεί τα τελευταία χρόνια από τη δημόσια ζωή. Απουσίαζε από τις λογοτεχνικές εκδηλώσεις και μαζί έλειπαν το χιούμορ του, οι ιδιότυπες ατάκες του, η δηλητηριώδης κριτική του για πρόσωπα και καταστάσεις. «Ετσι είμαι εγώ. Δεν διστάζω να τα πω χύμα και τσουβαλάτα, προπάντων όταν μιλώ εις βάρος του εαυτού μου αυτο-υποτιμητικά. Δεν μετανιώνω», έλεγε.\nΜορφή μυθική ήταν ήδη εν ζωή ο Ντίνος Χριστιανόπουλος. Για την τολμηρή ποίησή του, τα πεζά ρεαλιστικά του κείμενα, τα κριτικά του δοκίμια, τις μελέτες του –αποθησαύρισμα του πνευματικού έργου αυτού του τόπου–, τη σαραντάχρονη ενασχόλησή του με το «Ευαγγέλιο το κατά Ματθαίον», τις μελέτες του για τον Τσιτσάνη και το ρεμπέτικο, αλλά για την ακέραιη και ηθική, παρά τις αντιφάσεις της, στάση ζωής.\nΜιας ζωής γεμάτης, δημιουργικής, πληθωρικής, με πάθη και με λάθη, την οποία έζησε στη Θεσσαλονίκη επί 85 χρόνια. Αντισυμβατικός, αιρετικός, απρόβλεπτος, προκλητικός, αντικρατιστής, δεν χάιδευε αυτιά, δεν κολάκευε φίλους, γνωστούς, συνεργάτες, ομοτέχνους, θαυμαστές του, κανένα σύστημα και κρατικοδίαιτους φορείς, καμία κυβέρνηση.\n«Η ποίηση είναι μια μορφή εξομολόγησης που ανακουφίζει και λυτρώνει τον άνθρωπο», έλεγε.\nΠοιος δεν θυμάται τη μεγάλη άρνησή του στο κρατικό Βραβείο Λογοτεχνίας 2011 του υπουργείου Πολιτισμού, για το σύνολο του έργου του; «Ούτε θα εμφανιστώ ούτε θα απλώσω το χέρι για να το πάρω. Δεν θέλω ούτε τα βραβεία ούτε τα λεφτά τους», δήλωνε ακολουθώντας πιστά την προσωπική του «διακήρυξη» – το κείμενο «Εναντίον», που είχε γράψει πριν από 35 χρόνια. Και ας ζούσε επί δεκαετίες με μια ελάχιστη σύνταξη του ΙΚΑ, σχεδόν με ψίχουλα, αυτάρκης, ολιγαρκής, διάγοντας μια λιτή, ασκητική ζωή, μοναχική, αγκαλιά με τις γάτες του. «Εγραψα το “Εναντίον“ σαν ένα πιστεύω ή και ευαγγέλιο, όχι για τους άλλους, αλλά για τον εαυτό μου. Ημουν αποφασισμένος να μην αφήσω το κράτος να χωθεί στην ιδιωτική μου ζωή. Αρνήθηκα τη σύνταξη κατηγορηματικά, όταν όλοι οι λογοτέχνες που θα έπρεπε να έχουν ένα ανάστημα βγήκαν ανθρωπάκια του κερατά. Οχι μόνο πήραν τη σύνταξη, αλλά έκαναν και τεμενάδες».\nΓιος προσφύγων από την Ανατολική Θράκη, ο ποιητής, πεζογράφος, δοκιμιογράφος, κριτικός, μεταφραστής, στιχουργός και εκδότης Ντίνος Χριστιανόπουλος (Κωνσταντίνος Δημητριάδης) –ψευδώνυμο που καθιέρωσε στα δεκατέσσερά του για να υπογράφει τα ποιήματά του στο περιοδικό της Αθήνας «Ελληνόπουλο»– γεννήθηκε στις 20 Μαρτίου 1931 στη Θεσσαλονίκη. Απόφοιτος του τμήματος Φιλολογίας του ΑΠΘ (τομέα κλασικών σπουδών) και επίτιμος διδάκτορας –τίτλος που του απονεμήθηκε το 2011–, εργάστηκε ως βιβλιοθηκάριος στη Δημοτική Βιβλιοθήκη της πόλης (1958-1965) και ως επιμελητής εκδόσεων. Το περιοδικό «Διαγώνιος» (1958-1983), ο ομότιτλος εκδοτικός οίκος και η ομώνυμη πινακοθήκη που διηύθυνε / διατηρούσε από το 1958 ώς το 1983, άνοιξαν καινούργιους δρόμους στη λογοτεχνία και στη ζωγραφική. Ηταν η στέγη που κυοφορούσε τη λεγόμενη γενιά της μεταπολεμικής πεζογραφίας.\nΗ περίοδος της Κατοχής, η φτώχεια και η πείνα στα παιδικά του χρονιά (επέζησε χάρη στη βοήθεια του θείου του, Κώστα Μέγα, τα συσσίτια της χριστιανικής οργάνωσης «Ζωή» και μιας γειτόνισσας), η ανορθόδοξη σκέψη του κατά της ορθόδοξης κατήχησής του («ένας ανορθόδοξος έρωτας μπορεί να εκφράσει πληρέστερα έναν ορθόδοξο έρωτα») πότισαν την κατεξοχήν ερωτική ποίηση και τα πεζά του. Στους στίχους του και στα κείμενά του, με ρεαλισμό και αφηγηματική λιτότητα, άλλοτε εξομολογείται περιστατικά της προσωπικής του ζωής, άλλοτε καταστάσεις που τον συγκλόνισαν είτε κατά τη διάρκεια της στρατιωτικής του θητείας είτε κατά την πορεία των πνευματικών του σχέσεων και των ερωτικών του αναζητήσεων.\nΗ ποίησή του, κατεξοχήν ερωτική, ρεαλιστική, συμπυκνώνει το απόσταγμα της ζωής του. Βαδίζοντας στα χνάρια του Καβάφη και του Ρίλκε, το σύνολο του ποιητικού του έργου περιλαμβάνει περίπου 350 ποιήματα. «Είμαι μαθητής του Καβάφη και δεν ντρέπομαι να το λέω, αλλά έχουμε βασικές διαφορές.\nΟ Καβάφης είναι ηδονιστής, δηλαδή ενδιαφέρεται για την ηδονή του έρωτα. Εγώ, αντίθετα, είμαι οπαδός και εκφραστής της ερωτικής αγωνίας», τόνιζε. Τα ποιήματά του, άκρως τολμηρά, ξεγυμνώνουν τον άνθρωπο – ποιητή: «Αξιώθηκα ανθρωπιά, μέσα στην παραβαρδάρια πουτανιά», ένα ξεγύμνωμα που του στοίχισε ταπείνωση και μοναξιά. «Η ποίηση είναι μια μορφή εξομολόγησης που ανακουφίζει και λυτρώνει τον άνθρωπο», έλεγε.\nΗ ψευδαίσθηση της προσδοκίας, η ερωτική τραυματική εμπειρία, η κοινωνική κριτική, ένα πλέγμα τύψεων και ενοχών, αλλά και η πολιτική διάσταση του έρωτα διαβρώνουν τους στίχους του. «Κάθε ποίημα είναι ξεζουμισμένο, γι’ αυτό θα έχει διάρκεια στο μέλλον», έλεγε. Η Θεσσαλονίκη εμπνέει την ποίησή του και η ποίησή του χαρτογραφεί τη Θεσσαλονίκη. «Η ανθρωπογεωγραφία της ερωτικής αναζήτησης ενάγεται σε κινητήριο μοχλό της γραφής του», αναφέρει η Μαρία Ιατρού (περιοδικό «Εντευκτήριο»).\n«Ποιο είναι το μέγεθος του Χριστιανόπουλου;» είχα ρωτήσει τον συγγραφέα Θωμά Κοροβίνη. «Τεράστιο», μου απάντησε, «Ο Ντίνος είναι μια ιδιαίτερη περίπτωση σε πολλά επίπεδα. Για όσους πρόλαβαν και τον έζησαν, ήταν ένα θησαυροφυλάκιο. Ημουν μαθητής του πολλά χρόνια. Ηταν ένας άνθρωπος με πολύ χιούμορ, δηκτικό, ένα σχολείο με πολλές αντιφάσεις. Ανατρεπτικός, αντικρατιστής, αναρχικός και παράλληλα άκρως συντηρητικός στο περιβάλλον του, στους φίλους του, στην οικογένειά του. Από τη μια αποκαλύπτει την ομοφυλοφιλία του ή αντιστρατεύεται τον comme il faut τρόπο ζωής, τον ψευτοαστισμό, τον φαρισαϊσμό. Είναι εναντίον του συστήματος, με μια στάση ζωής ηθική, αξιοπρεπή και παράλληλα, θα έλεγα, αγωνιστική, ενώ ταυτόχρονα συντηρεί μέσα του τα κατηχητικά, την ηθικολογία, το συντηρητικό ντύσιμο. Στο έργο του τολμηρός για τα χρόνια του, μοντέρνος, έφτιαξε μία από τις ωραιότερες γκαλερί, φυτώριο ανάδειξης ταλαντούχων ανθρώπων. Εγραψε μια περιεκτική, ωμή, εύστοχη ποίηση της καθημερινότητας, που μέσα από το μερικό φθάνει το ολικό και που καταλήγει –σε αντιστοιχία και με τον Καβάφη, θα τολμούσα να πω– να μην ενδιαφέρει καθόλου τον αναγνώστη η ιδιωτική ιδιαιτερότητα, αλλά ο κάθε άνθρωπος να μπορεί να ταυτιστεί με τον πόνο της εμπειρίας».\nΗ εξόδιος ακολουθία θα γίνει την Πέμπτη 13 Αυγούστου στον Ιερό Ναό Κοιμήσεως της Θεοτόκου, στις Σαράντα Εκκλησιές Θεσσαλονίκης και ώρα 10 π.μ.\nΠροηγούμενο άρθρο Σαν σήμερα… 1887, γεννήθηκε ο Έρβιν Σρέντιγκερ.\nΕπόμενο άρθρο Μια ροή με σταθερή παροχή\nΜια από τις τελευταίες συνεντεύξεις του στο Βήμα. Μεταξύ άλλων: " Η τόση αδιαφορία για την παιδεία είναι στρατηγική"…\nΕδώ θα διαβάσουμε 20 μικρά ποιήματά του, ενώ παρακάτω το εμβληματικό του "Εναντίον":\nΕίμαι εναντίον των χρηματικών επιχορηγήσεων. Σιχαίνομαι τους φτωχοπρόδρομους που απλώνουν το χέρι τους για παραδάκι. Οι χορηγίες μεγαλώνουν την μανία μας για διακρίσεις και τη δίψα μας για λεφτά· ξεπουλάνε την ατομική ανεξαρτησία μας. Είμαι εναντίον των λογοτεχνικών συντάξεων. Προτιμώ να πεθάνω στην ψάθα, παρά να αρμέγω το υπουργείο -κι ας με άρμεξε το κράτος μια ολόκληρη ζωή. Γιατί να με ταΐζει το Δημόσιο επειδή έγραψα μερικά ποιήματα; Και γιατί να αφήσω το Κράτος να χωθεί ακόμη περισσότερο στη ζωή μου;\nΕίμαι εναντίον των κλικών. Προωθούν τους δικούς τους· τους άλλους, όλους τους θάβουν. Όποιοι δεν τους παραδέχονται, καρατομούνται. Κυριαρχούν οι γλύφτηδες και οι τζουτζέδες. Δεν έχω καμμιά αμφιβολία πως το μέλλον ανήκει στα σκουπίδια. Είμαι εναντίον των κουλτουριάρηδων. Όλα τ’ αμφισβήτησαν, εκτός από τις τρίχες τους. Τους έχω μάθει για καλά. Xαλνούν τον κόσμο με την κριτική τους. Όλους τους βγάζουν σκάρτους και πουλημένους. Και μόλις πάρουν το πτυχίο, αμέσως διορίζονται στα υπουργεία· από παντού βυζαίνουν και ο ιδεαλισμός τους ξεφουσκώνει μέσ’ στα βολέματα του κατεστημένου.\nΑς δώσουμε τον λόγο όμως στον ίδιο τον ποιητή εδώ\nΑλλά και κάτι, πιο γνωστό και …τραγουδισμένο:\nΣυγχαρητήρια Αποστόλη για το άρθρο.\nΚαλό ταξίδι στον αξιόλογο ποιητή μας.\nΚαλησπέρα Ανδρέα. Πέρα από την προσφορά του στην τέχνη, η στάση ζωής του υπήρξε μάθημα περί ακεραιότητας χαρακτήρα…


FT: Τα ρίσκα της επιβολής «τουριστικού φόρου» - Δημοκρατική της Ρόδου\n16 Φεβρουαρίου 2019 10:49 πμ | news room\nΣημαντικοί τουριστικοί προορισμοί αποφασίζουν να επιβάλουν «τέλος εισόδου» στους τουρίστες για να ελέγξουν την ροή επισκεπτών. Η οικονομική λογική πίσω από την κίνηση και το μεγάλο ρίσκο της επόμενης ημέρας.\nΟι περισσότεροι πηγαίνουν στην Ευρώπη, 51% το 2017. Οι προορισμοί σε Ασίακαι Ειρηνικό ήταν οι πιο δημοφιλείς με 24%. Το 16% πήγε στην Αμερική. Μόλις 4% στη Μέση Ανατολή και 5% στην Αφρική.


Κώστας Τρομπούκης: «Δόθηκε μια απάντηση που την περιμέναμε 4 χρόνια! Σε 40 ημέρες θα αναδείξουμε όλο το πρόγραμμα της ΝΔ» - Χιώτικη Διαφάνεια\nΠαρέμβαση Κ. Τρομπούκη στον ΑΝΤ1 Αιγαίου\nΣτην εκπομπή «Καλημέρα με τον Αντ1» μίλησε το πρωί της Δευτέρας, το πολιτικό στέλεχος της Νέας Δημοκρατίας Κώστας Τρομπούκης. Καλούμενος να σχολιάσει την ευρεία νίκη της Νέας Δημοκρατίας στις Ευρωεκλογές και τις πολιτικές εξελίξεις που εκείνη έφερε, ο κ. Τρομπούκης σχολίασε: «Από το αποτέλεσμα είμαστε πολύ ευχαριστημένοι, θα έλεγα ότι κινούμαστε προς την σωστή κατεύθυνση, δόθηκε μια απάντηση που την περιμέναμε τέσσερα χρόνια και έχουμε μπροστά μας σχεδόν σαράντα μέρες προεκλογικής περιόδου, που θα αναδείξουμε όλο το πρόγραμμα της Νέας Δημοκρατίας».\nΕρωτώμενος για το ύφος της δήλωσης του κ. Μητσοτάκη μετά την οριστικοποίηση του υψηλού ποσοστού της νίκης της Νέας Δημοκρατίας ο κ. Τρομπούκης επεσήμανε πως «Η δήλωση του Πρόεδρου της ΝΔ, Κυριάκου Μητσοτάκη εκφράζει αυτό ακριβώς, που όσοι ξέρουμε τον Πρόεδρο, αυτό ακριβώς είναι. Είναι ένας μετρημένος άνθρωπος, σεμνός, με υψηλό το αίσθημα του πατριωτισμού και θα το αποδείξει στην Πρωθυπουργία του που θα εξελιχθεί από τις αρχές Ιουλίου που θα έχουμε τη νέα κυβέρνηση» και συμπλήρωσε «ο λαός καταλαβαίνει, ότι δεν μπορούν να τον υποτιμούν. Ο λαός έχει καταλάβει ότι τον υποτιμούν, δε νομίζω ότι θα το επιτρέψει άλλο. Πρέπει όμως να είμαστε προσεκτικοί. Ο λαϊκισμός καιροφυλακτεί δυστυχώς και πρέπει να είμαστε προσεκτικοί όλη αυτή την περίοδο».\nΤέλος ανέφερε πως «επικρατεί μια αισιοδοξία, έχουμε ακόμα δουλειά μπροστά μας. Θέλουμε σοβαρότητα και υπευθυνότητα. Με αυτή την υπευθυνότητα θα πρέπει να αντιμετωπίσουμε και την εκλογική διαδικασία, αλλά και μετά την ανάληψη της διακυβέρνησης».\nΕκλογές 2019, Ελλάδα, ΠολιτικήΚώστας Τρομπούκης\nΠρόγραμμα κοινωνικού τουρισμού – Πότε ξεκινούν οι αιτήσεις;


Σχοινάκι με Συρματόσχοινο Pegasus® Premium (3m) Β-1060P | Fitness Sport\nΑρχική σελίδα\tΜικροόργανα & Αξεσουάρ\tΜικροεξοπλισμός\tΣχοινάκια\tΣχοινάκι με Συρματόσχοινο Pegasus® Premium (3m) Β-1060P\nΣχοινάκι με Συρματόσχοινο Pegasus® Premium (3m) Β-1060P\nΔιαστάσεις σχοινιού: 300cmx2.5mm.\nΔιαστάσεις λαβής: 16.2 x 2cm.\nΡύθμιση μήκους: Ναι, με εύχρηστο μηχανισμό κλειδώματος.\nΡουλεμάν: Υψηλής ποιότητας για ομαλές περιστροφές.\nΕπικάλυψη λαβής: Βινύλιο, ώστε να αποφεύγεται η ολίσθηση.\nΣχοινάκι με Συρματόσχοινο Pegasus® Premium (3m) Β-1060P ποσότητα\nΚωδικός προϊόντος: mΒ 1060P\nΚατηγορίες: Fitness Sport, Μικροεξοπλισμός, Σχοινάκια\nΚαινοτόμο Σχοινάκι Pegasus® 3 μέτρων με συρματόσχοινο, ρουλεμάν κλειδώματος και εύχρηστο σύστημα ρύθμισης του μήκους.\nΟι λαβές διαθέτουν επικάλυψη βινυλίου για μεγαλύτερη άνεση και βέλτιστο κράτημα.


ΝΕΑ ΦΛΩΡΙΝΑ: Ανάκληση της πράξης χαρακτηρισμού, ως δασικές, των εκτάσεων που αφορούν στο φράγμα Τριανταφυλλιάς\nΑνάκληση της πράξης χαρακτηρισμού, ως δασικές, των εκτάσεων που αφορούν στο φράγμα Τριανταφυλλιάς\nΜετά από ενέργειες της Π.Ε. Φλώρινας και με τη συνδρομή του διευθυντή της Δασικής Υπηρεσίας Φλώρινας κ. Παπαϊωάννου Παναγιώτη, τον οποίο και ευχαριστούμε, επετεύχθη η ανάκληση της πράξης χαρακτηρισμού, ως δασικές, των εκτάσεων που αφορούν στο φράγμα Τριανταφυλλιάς.\nΑνώνυμος 24 Ιανουαρίου 2015 - 3:18 μ.μ.\nΚαι άλλο εκλογικό ρουσφέτι σε βάρος του Περιβάλλοντος\nΑνώνυμος 24 Ιανουαρίου 2015 - 5:45 μ.μ.\nΠΟΙΟ ΕΚΛΟΓΙΚΟ ΡΟΥΣΦΕΤΙ ΠΟΥ ΞΕΚΑΘΑΡΙΣΕ Η ΥΠΟΘΕΣΗ ΓΙΑ ΝΑ ΠΑΡΟΥΜΕ ΤΑ ΧΡΗΜΑΤΑ ΑΠΟ ΤΙΣ ΑΠΑΛΛΟΤΡΙΩΣΕΙΣ ΤΩΝ ΧΩΡΑΦΙΩΝ ΜΑΣ; ΝΑ ΝΑΙ ΚΑΛΑ Ο ΒΟΥΛΕΥΤΗΣ.


Στο «νήμα» θα κριθεί ο πρωταθλητής - Δημοκρατική της Ρόδου\n16 Σεπτεμβρίου 2015 4:30 μμ | Χρήστος Γρουίτσης\nΟλοκληρώθηκε με επιτυχία ο αγώνας που διοργάνωσε ο Αθλητικός Σύλλογος Ιστιοπλόων Ανοικτής Θάλασσας Ρόδου (ΑΣΙΑΘ Ρόδου) με την επωνυμία Τρίγωνα 2015. Ο αγώνας πραγματοποιήθηκε το Σάββατο και την Κυριακή 12 & 13 Σεπτεμβρίου και περιελάμβανε συνολικά τέσσερις ιστιοδρομίες τύπου όρτσα πρίμα, δυο το Σάββατο και δυο την Κυριακή. Στον αγώνα πήραν μέρος 12 σκάφη και περίπου 60 ιστιοπλόοι. Οι ιστιοδρομίες διεξήχθησαν στο κόλπο της Ιξιάς. Οι καιρικές συνθήκες ήταν ιδανικές καθώς και τις δύο μέρες έπνεε δυνατός βορειοδυτικός άνεμος. Το Σάββατο ειδικά ο άνεμος προσέγγιζε και ξεπέρασε σε κάποιες στιγμές ακόμα και τους 20 κόμβους, ενώ την Κυριακή έπνεε με ένταση περίπου 15 κόμβων. Οι ιστιοδρομίες ήταν συναρπαστικές και πρόσφεραν πλούσιο θέαμα σε όσους είχαν την ευκαιρία να τους παρακολουθήσουν από τις δυτικές ακτές της πόλης της Ρόδου ή από το λόφο του Μόντε Σμιθ. Όλα τα πληρώματα καθώς και οι κυβερνήτες έδωσαν τον καλύτερο τους εαυτό, καθώς αυτοί οι αγώνες είναι τεχνικοί και απαιτούν πολύ καλή προετοιμασία και εκπαίδευση.\nΜε την ολοκλήρωση του αγώνα Τρίγωνα 2015 απομένει μόνο ένας για να ολοκληρωθεί το ιστιοπλοϊκό πρωτάθλημα που διοργανώνει για το 2015 ο Αθλητικός Σύλλογος Ιστιοπλόων Ανοικτής Θάλασσας Ρόδου. Το πρωτάθλημα και φέτος είναι ιδιαίτερα συναρπαστικό. Ο τίτλος του πρωταθλητή θα κριθεί σε αυτή την κούρσα, καθώς μέχρι τώρα στην πρώτη θέση της γενικής κατάταξης του πρωταθλήματος ισοβαθμούν με απόλυτη ισοβαθμία τα σκάφη ESTELLA και ΜΟΥΣΜΟΥΛΟ που συγκεντρώνουν συνολικά 25 βαθμούς ποινής.


Για επαγγελματιες - C-Marso Για επαγγελματιες - C-Marso\nΛίμες – εργαλεία\nΜια απίστευτη γκάμα προϊόντων για το μανικιούρ πεντικιούρ και για την γενικότερη αισθητική των νυχιών είναι η προσφορά της εταιρίας C-MARSO στον κόσμο της ομορφιάς. Υλικά και εξοπλισμός υψηλών απαιτήσεων τα οποία είναι προσωπικά και σχολαστικά επιλεγμένα από την κυρία Σερπετίνη και την ομάδα της, ανάμεσα στους μεγαλύτερους οίκους του κόσμου. Επιπλέον τα προϊόντα πληρούν τους όρους του κανονισμού της Ευρωπαϊκής Ένωσης για τα καλλυντικά ( EEC 1223/2009 ). Έτσι εξασφαλίζεται ο ιδανικός συνδυασμός ποιότητας/κόστους.\nΠερισσότερα από 20 χρόνια πείρας στο χώρο του μανικιούρ, αλλά και έμφυτης αγάπης και μάχιμης σταδιοδρομίας στην περιποίηση και αισθητική των νυχιών, αποτελούν το ασφαλές εξειδικευμένο πλαίσιο επιλογών για υλικά κορυφαίας ποιότητας και εξοπλισμό υψηλής τεχνολογίας.\nΟι συνεργάτες μας σ’ όλη την Ελλάδα μπορούν να κοιτούν κατάματα τις δυναμικότερες αντίστοιχες Ευρωπαϊκές μονάδες και να προσφέρουν υπερήφανα στο κοινό και τους Έλληνες επαγγελματίες προϊόντα μοναδικών προδιαγραφών.\nΆμεσα εξυπηρετείστε και από το σύγχρονο ηλεκτρονικό μας κατάστημα ( e-shop ) από όπου μπορείτε να παραγγείλετε εύκολα και γρήγορα ότι χρειάζεστε.\nΕπίσης με ένα τηλεφώνημα στο 210-6752920 θα σας στείλουμε άμεσα ενημερωτικό υλικό ή θα κλείσουμε ραντεβού για δειγματισμό στον χώρο σας.\nΕπισκεφτείτε το e-shop μας και δείτε όλα τα προϊόντα αναλυτικά


Υγρό γυαλί για τα αυτοκίνητα της Ιαπωνίας - Silane Guard\nΣτο άρθρο μας θα αναλύσουμε διεξοδικά όλα τα θέματα σχετικά με υγρό γυαλί για το αυτοκίνητο.\nΑυτό αρχεία σας πιο συχνά είναι ένα υδατικό αλκαλικό διάλυμα καλίου ή νατρίου. Έχει άριστες συγκολλητικές ιδιότητες και δεν το νερό να περάσει.\nΓια να προστατεύσει το σώμα να χρησιμοποιεί μια διαφορετική χημική σύνθεση. Είναι διοξείδιο του πυριτίου, το οποίο μπορεί να είναι κατασκευασμένο από συνθετικό γυαλί.\nΑυτή η θεραπεία ήταν το αυτοκίνητο που εφευρέθηκε στην Ιαπωνία το 2008. Η δημοτικότητα του αυτό το επίστρωμα είναι οφείλεται στο γεγονός ότι σε αντίθεση με άλλες συνθέσεις του, διαρκεί για αρκετό καιρό.\nΟι τύποι υγρό γυαλί\nΑυτή τη στιγμή υπάρχουν τρεις τύποι υγρό γυαλί. Είναι με βάση τους αποτελείται από υγρό γυαλί για το αυτοκίνητο, που χρησιμοποιείται ως βερνίκι.\nΚάλιο – καλή πηγή καλίου, έχει μια σημαντική διαφορά σε σχέση με το πορώδες και την τάση για υψηλή υγροσκοπικότητα.\nΝατρίου – με βάση το νάτριο, έχει την άριστη πυρκαγιά-ιδιότητες καθυστερούντω.\nΤο λίθιο είναι το πιο σπάνιο σήμερα, υγρό γυαλί, διαθέσιμα και σε μικρές ποσότητες, χρησιμοποιείται ως θερμοστάτης για την κάλυψη.\nΚαι οι τρεις τύποι υγρό γυαλί είναι δυνατόν να ολοκληρωθεί σε μία ομάδα monoschelochnyh συνθέσεις. Επιπλέον, υπάρχουν συνδυασμένες και ολοκληρωμένες. Στη Ρωσία το μεγαλύτερο μέρος της παραγωγής του υγρού γυαλιού είναι η απελευθέρωση του νατρίου ενώσεις.\nΗ εφαρμογή του υγρού γυαλιού\nΠιο συχνά χρησιμοποιείται στην κατασκευή για την στεγανοποίηση. Αλλά τα τελευταία χρόνια άρχισε να χρησιμοποιεί όταν στίλβωση ένα αυτοκίνητο υγρό. Με τον καιρό το χρώμα αρχίζει να σπάσει και να έχουν μια ελκυστική εμφάνιση. Το αυτοκίνητο επίστρωση από υγρό γυαλί πραγματικά θα διατηρήσει την εμφάνιση και την προστασία ενάντια στις γρατσουνιές, γρατζουνίζει και ρωγμές.\nΟι παραγωγοί υπόσχονται ασφάλεια σε δύο ή τρία χρόνια, αλλά σε τοπικούς οδηγούς μας όρους εγγύησης της προστασίας για ένα χρόνο. Χρήση των ενώσεων με βάση το κερί, σιλικόνη και άλλες συνθετικές ουσίες, εγγύηση δεν.\nΜηχανή κάλυψης υγρό γυαλί με τα χέρια τους\nΓια να εκτελέσετε την επιφάνεια στίλβωσης από το σώμα του αυτοκινήτου, μπορείτε να ιδίων. Να αγοράσετε σημαίνει ότι μπορεί να σε εξειδικευμένα καταστήματα. Το κιτ περιλαμβάνει:\nτο θεραπεύοντας πράκτορα και το περιουσιακό στοιχείο *\nσωλήνας για τη μίξη;\nπανί για το τρίψιμο;\nδιάφορες πετσέτες και σφουγγάρια.\nΥπάρχει επίσης ένα εγχειρίδιο με μια λεπτομερή περιγραφή της διαδικασίας στίλβωση στη ρωσική γλώσσα.\nΠριν πας στη δουλειά, να φροντίζει για την καθαριότητα της επιφάνειας των αυτοκινήτων. Αυτό πρέπει να είναι καθαρό, αφαιρεσμένος το λίπος και ξηρό. Πλύνετε το αμάξι ειδικά σαμπουάν με αποτέλεσμα την απολίπανση. Το παλιό βερνίκι θα πρέπει να αφαιρούνται με ειδικά εργαλεία.\nΗ βέλτιστη θερμοκρασία για τη στίλβωση από +10 έως +40 βαθμούς το χειμώνα μπορεί να υποβάλλονται σε επεξεργασία σε ένα θερμαινόμενο γκαράζ. Το καλοκαίρι η επιφάνεια του σώματος δεν πρέπει να είναι καυτό, θα πρέπει να αποφεύγετε το άμεσο ηλιακό φως κατά τη διάρκεια της λειτουργίας. Η διαδικασία διαρκεί 3-4 ώρες και είναι η δύναμη του καθενός, αν ακολουθήσετε τις συστάσεις στις οδηγίες.\nΤο να κάνεις self-γυαλίζοντας μηχανή, το εργαλείο, ακολουθήστε όλα τα στάδια της εργασίας:\nΓια να πάμε στη δουλειά θα πρέπει να είναι σε ένα καθαρό δωμάτιο, το οποίο δεν μπορεί να διαπεράσει την υγρασία, τον ήλιο και τη σκόνη. Αν είναι γκαράζ, πρέπει να είναι καλά πλυμένα.\nΔιαβάστε προσεκτικά το εγχειρίδιο χρήστη.\nΔοκιμάστε το προϊόν σε μια μικρή περιοχή. Για να το κάνετε αυτό, βρέξτε το σφουγγάρι εργαλείο και τρίβουμε την επιφάνεια. Σε ένα λεπτό ή δύο για να re-σκουπίστε την επιφάνεια με ένα υγρό πανί.\nΚάθε λεπτομέρεια του σώματος είναι σε επεξεργασία χωριστά, σε μεγάλα οικόπεδα, απλά δεν είναι αρκετό για να ΤΡΊΨΤΕ καλά την επιφάνεια. Το εργαλείο σκληραίνει πολύ γρήγορα, και να διαγράψετε, θα είναι πολύ εύκολο.\nΑφήστε το να στεγνώσει για τουλάχιστον 6 ώρες, ακόμη και κατά τη διάρκεια της εβδομάδας, είναι απαγορευμένο για να χρησιμοποιήσει χημικά προϊόντα για το πλύσιμο των αυτοκινήτων. Για το σκοτάδι και το φως τα αυτοκίνητα που πωλούνται από διάφορα πολωνικά, να είστε βέβαιος να εξετάσει αυτό το χαρακτηριστικό.\nΜηχανή επιστρώματος υγρό γυαλί: πλεονεκτήματα και μειονεκτήματα\nΌπως όλα τα εργαλεία, υγρό γυαλί πολωνικά έχει πλεονεκτήματα και μειονεκτήματα. Θα εξετάσουμε τα πλεονεκτήματα και τα μειονεκτήματα του εν λόγω κάλυψη, και να κάνει μια τελική επιλογή.\nΑνάμεσα στα πλεονεκτήματα του είναι:\nανθεκτικό στην υγρασία, είναι δεν είναι μολυσμένος κατά τη διάρκεια βροχής *\nμπορεί να αντέξει σε μικρές γρατσουνιές;\nγια την εφαρμογή δεν χρειάζεται πολλή προσπάθεια;\nδεν απαιτεί καμία πρόσθετη προστατευτική επικάλυψη *\nτο χρώμα του αυτοκινήτου δεν αμαυρώσει, διατηρεί την αρχική του μορφή;\nη μεγάλη ποικιλία από διαφορετικούς κατασκευαστές;\nτο έργο μπορεί να πραγματοποιηθεί ακόμα και σε ένα πλυντήριο αυτοκινήτων;\nχρειάζεται σχετικά λίγο χρόνο για την κατάρτιση.\nυπάρχουν φορές που θα πρέπει να χρησιμοποιήσετε ένα τριβείο, αλλά αυτό το επιπλέον αποβλήτων *\nη επανατοποθέτηση τους είναι απαραίτητη μετά από 6-8 μεγάλες καταβόθρες;\nεφαρμόστε το βερνίκι σε υπό το μηδέν θερμοκρασία δεν θα λειτουργήσει; αν και η εφαρμογή παίρνει λίγο χρόνο, αλλά στεγνώνει πολύ περισσότερο.\nΌ, τι ήταν, αλλά η πολωνική σε μορφή υγρού γυαλιού είναι μακράν η καλύτερη προστατευτική επικάλυψη για το αυτοκίνητο. Πολλές κριτικές του χρήστη.\nΦτηνές υγρό γυαλί για το αυτοκίνητο\nΤο κόστος του υγρού γυαλιού είναι υψηλότερες από ό, τι άλλες συνθέσεις για τη στίλβωση των αυτοκινήτων. Αλλά όταν εξετάζουν τη μακροπρόθεσμη χρήση και άλλα πλεονεκτήματα των μέσων, είναι δυνατόν να μιλήσω για την αποτελεσματικότητα αυτής της θεραπείας. Για την εφαρμογή θα πρέπει να είναι μόνο καλό για να καθαρίσετε την επιφάνεια, και αυτό μπορεί να γίνει με ειδικά σαμπουάν.\nΙαπωνία πραγματικά παράγει τα καλύτερα εργαλεία για στίλβωση, αλλά για το κόστος τους είναι πιο ακριβά από άλλους κατασκευαστές. Λιγότερο ακριβά πολωνικά κατασκευάζεται στο ηνωμένο βασίλειο και την Κορέα. Στη σύνθεσή του, επίσης, είναι διαφορετικά, υπάρχουν υγρό ταμεία, και είναι σε μορφή πάστας. Να θυμάστε, όσο χαμηλότερη είναι η τιμή, τόσο μικρότερη είναι η περίοδος λειτουργίας.


Η.Π.Α: Η μεγάλη χιονοθύελλα σε εικόνες - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / Η.Π.Α: Η μεγάλη χιονοθύελλα σε εικόνες\nΗ.Π.Α: Η μεγάλη χιονοθύελλα σε εικόνες\nΣτα λευκά ντύθηκαν οι βορειανατολικές ακτές των ΗΠΑ εξαιτίας της πρώτης μεγάλης χιονοθύελλας που έπληξε την χώρα τις τελευταίες ημέρες.\nΤο χιόνι σε ορισμένες περιοχές ξεπέρασε το μισό μέτρο ενώ συγκλονιστικές είναι οι φωτογραφίες που απεικονίζουν μεταξύ άλλων το χιονισμένο Άγαλμα της Ελευθερίας και τη γέφυρα του Μπρούκλιν.\nΑρκετοί είναι οι άνθρωποι που αποκαλούν την καταιγίδα ως "χιονοαποκάλυψη", θέλοντας να εκφράσουν με αυτόν τον τρόπο τα έντονα προβλήματα που τη συνοδεύουν.\nΣημειώνεται ότι η μεγάλη χιονοθύελλα έχει σπείρει τον πανικό στους ανθρώπους μερικοί εκ των οποίων βρίσκονται κλεισμένοι στα σπίτια τους. Χαρακτηριστικές είναι οι φωτογραφίες με τα άδεια ράφια των σουπερμάρκετ που κυκλοφορούν στο διαδίκτυο.\nΦωτογραφίες από Business Insider, Reuters


Δείτε την Emilia Clarke να ετοιμάζεται για την εμφάνιση της στα BAFTA (video) - Fay's book\nHome / Ομορφιά / Editor's choice / Δείτε την Emilia Clarke να ετοιμάζεται για την εμφάνιση της στα BAFTA (video)\nΔείτε την Emilia Clarke να ετοιμάζεται για την εμφάνιση της στα BAFTA (video)\n04 / 02 / 2020 από Δήμητρα Γκασιάμη\nH Emilia Clarke είναι μία από τις μεγάλες μας αδυναμίες. Εκτός από ταλαντούχα είναι και το beauty icon της καρδιάς μας. Σε κάθε της εμφάνιση έχει άψογο look και τις περισσότερες φορές μας θυμίζει stars του παλιού Hollywood αλλά με μια σύγχρονη πινελιά που μας ενθουσιάζει.\nΤην περασμένη Κυριακή δεν θα μπορούσε να λείπει από τα BAFTA. Φόρεσε μια υπέροχη μαύρη δημιουργία του οίκου Schiaparelli και υιοθέτησε ένα από τα ωραιότερα beauty looks της βραδιάς.\nΣτα παρασκήνια βρέθηκε ο θρυλικός harstylist Sam McKnight και η make up artist Lynsey Alexander που δημιούργησαν ένα άψογο 90’s look. Τα μαλλιά της ήταν μαζεμένα και sleek σε ένα κομψό σινιόν ενώ το smoky eye της χάρισε ένα γοητευτικό βλέμμα.\nΌλη η προετοιμασία για το κόκκινο χαλί καταγράφηκε σε ένα video από την Vogue UK. Οι beauty experts αποκάλυψαν τις λεπτομέρειες.\nΗ Clarke χαμογελαστή όπως πάντα δήλωσε πως προσπάθησε το προηγούμενο βράδυ να κάνει όλα όσα πρέπει. Ήπιε πολύ νερό και κοιμήθηκε αρκετά. Στη συνέχεια φρόντισε την επιδερμίδα της απλώνοντας το Clinique iD Serum, στο οποίο είναι ambassador. Το συνδύασε με το Dramatically Different Hydrating Jelly ώστε να απομακρύνει κάθε ίχνος κούρασης.\nΛίγη ώρα πριν από την εμφάνιση της ήρθε η σειρά της Alexander να κάνει τα μαγικά της.\nΕσείς μπορείτε να δείτε τα πάντα στο video που ακολουθεί.\nΚεντρική photo: Mike Marsland/Getty Images/Ideal Image\nΟι γυναίκες που αποδεικνύουν πως τα γκρίζα ή λευκά μαλλιά είναι γοητευτικά και σοφιστικέ\nΑν θέλετε να δείχνουν τα δάχτυλά σας πιο μακριά πρέπει να αποκτήσετε ένα συγκεκριμένο σχήμα στα νύχια


Ιάπωνας δισεκατομμυριούχος «χαρίζει» 9 εκατ. δολάρια σε followers του στο Twitter | Έθνος\nΤΕΧΝΟΛΟΓΙΑ 09.01.2020 23:27\nΤελευταία Ενημέρωση 10.01.2020 15:22\nΟ επιχειρηματίας πρόσφατα έδωσε 57 εκατ. δολάρια για έναν πίνακα του Μπασκιά και έχει κάνει κράτηση στο πρώτο εμπορικό ταξίδι της SpaceX γύρω από τη Σελήνη\nΟ Ιάπωνας δισεκατομμυριούχος Γιουσάκου Μαεζάβα υποσχέθηκε να δώσει 9.000 δολάρια σε 1.000 ακολούθους του στο Twitter και έτσι να κάνει... ευτυχισμένους κάποιους από τους followers του.\nΣύμφωνα με το Business Insider, ο ισχυρός άνδρας της μόδας βλέπει την «προσφορά» αυτή ως ένα «κοινωνικό πείραμα» για να δει αν τα χρήματα αυτά μπορούν να φέρουν ευτυχία στους τυχερούς που θα «κληρωθούν».\nΤο «πείραμα» του Ιάπωνα δισεκατομμυριούχου\nΑφορμή για το «πείραμα» του Μαεζάβα είναι η περιέργεια για το «ενιαίο βασικό εισόδημα». Πρόκειται για ένα σύστημα, σύμφωνα με το οποίο κάθε πολίτης «πληρώνεται» επειδή είναι ζωντανός. Το σενάριο αυτό υποστηρίζει ο Αμερικανός υποψήφιος στις αμερικανικές εκλογές, Άντριου Γιάνγκ. Συγκεκριμένα, ο υποψήφιος για τις προεδρικές εκλογές υποσχέθηκε να δώσει 1.000 το μήνα / 12.000 δολάρια το χρόνο σε όλους τους ενήλικους Αμερικανούς πολίτες, αν εκλεγεί.\nΔεν ήταν λίγοι όμως εκείνοι που στα κοινωνικά δίκτυα έσπευσαν να τονίσουν ότι τα 9 εκατ. δολάρια που θα μοιράσει σε 1.000 followers (9.000 δολάρια/ ακόλουθο) δεν είναι αυτό που ονομάζει κανείς «βασικό εισόδημα», καθώς πρόκειται για ένα ποσό που θα δωθεί εφάπαξ και όχι σε σταθερές μηνιαίες δόσεις.


Εκλεψαν το σκάφος επιχειρηματία… για να μεταφέρουν μετανάστες στην Ελλάδα | ΥΔΡΟΓΕΙΟΣ 106,9 FM\nΕκλεψαν το σκάφος επιχειρηματία… για να μεταφέρουν μετανάστες στην Ελλάδα\nΗ συμμορία των δουλεμπόρων στην Τουρκία χρησιμοποιεί τζετ σκι για να κλέψει σκάφη και με αυτά μεταφέρει μετανάστες στα ελληνικά νησιά.\nΤο σκάφος του Φικρέτ Ορμάν, του προέδρου της Μπεσίκτας, είναι το θύμα αυτή τη φορά, του γνωστού κυκλώματος της Τουρκία. Όπως ανακοίνωσαν την Τρίτη οι Αρχές, ήταν η 10η υπόθεση το φετινό καλοκαίρι, με την συμμορία να δρα με το ίδιο σχέδιο κάθε φορά. Κλέβουν ένα πολυτελές σκάφος και με αυτό μεταφέρουν μετανάστες στα ελληνικά νησιά χωρίς να κινούν υποψίες. Στη συνέχεια εγκαταλείπουν το εκάστοτε γιοτ σε κάποιο ελληνικό λιμάνι και επιστρέφουν στην Τουρκία.\nΠροηγούμενο Προηγούμενο Ερντογάν: Ενδέχεται να αγοράσουμε και τρίτο πλοίο γεωτρήσεων – Δεν μπορούν να στερήσουν τα δικαιώματα μας\nΕπόμενο Επόμενο Δυσκοιλιότητα: Η σημασία της διάγνωσης στην αντιμετώπισή της


Airsoft UMAREX GLOCK 19 6mm. Το θρυλικό GLOCK 19 τώρα και σε airsoft πιστόλι με τα αυθεντικά λογότυπα της GLOCK. Η Γερμανική εταιρία UMAREX, πήρε τα δικαιώματα από την GLOCK, για να κατασκευάσει τα μοντέλα της σε aisroft πιστόλια σκοποβολής 6mm, που φέρουν και το αυθεντικό λογότυπο της GLOCK. Το μοντέλο GLOCK 19 διαθέτει μεταλλικό κλείστρο και πολυμερικό κορμό αρίστης ποιότητας. Στη χειρολαβή υπάρχει γεμιστήρα που τοποθετούμε 20 πλαστικές μπίλιες 6mm. Στο κάτω μέρος της, έχει συρταρωτό καπάκι κάτω από το οποίο βρίσκεται η βαλβίδα γεμίσματος. (Γεμίζουμε με αέριο Green Gas, όπως θα γεμίζαμε έναν αναπτήρα.) Το κλείστρο οπλίζει και έχει παλινδρώμηση (blowback) κατά τον πυροβολισμό, για να δείχνει πιο ρεαλιστικό. Η ασφάλεια είναι πάνω στη σκανδάλη όπως και στο πραγματικό GLOCK. Καταπληκτικό πιστόλι για AIRSOFT αλλά και για σκοπευτές για ξηρά προπόνηση.\nΛειτουργία: Αέριο Green Gas\nΧωρητικότητα γεμιστήρα: 20BB's\nΜήκος Κάνης: 85mm\nΤαχύτητα: up to 85 m/s


Αρωματικό Αεραγωγού Daisy Sea Breeze - 11218c - auto-motive.gr - αξεσουάρ αυτοκινήτου & είδη μοτοσυκλετών\nΑρωματικό Αεραγωγού Daisy Sea Breeze – 11218c\nΑρωματικό αεραγωγού Daisy, με άρωμα Sea Breeze, χρώματος μπλέ, σε συσκευασία 10ml, απο την Autoline.\nΑρωματικό Αεραγωγού Daisy Sea Breeze - 11218c ποσότητα\nΚωδικός προϊόντος: 06476 Κατηγορία: Αρωματικά\n81 σε απόθεμα. Άμεση παράδοση σε 1-3 ημέρες\n171 σε απόθεμα. Άμεση παράδοση σε 1-3 ημέρες\n112 σε απόθεμα. Άμεση παράδοση σε 1-3 ημέρες\n67 σε απόθεμα. Άμεση παράδοση σε 1-3 ημέρες


Ο Πρόεδρος της ΔHMAΡ Θ. Θεοχαρόπουλος με θεσμικούς, παραγωγικούς και εξαγωγικούς φορείς στην Βέροια | Δημοκρατική Αριστερά\nΟ Πρόεδρος της ΔHMAΡ Θ. Θεοχαρόπουλος με θεσμικούς, παραγωγικούς και εξαγωγικούς φορείς στην Βέροια\nΟ Πρόεδρος της Δημοκρατικής Αριστεράς, Θανάσης Θεοχαρόπουλος, επικεφαλής κλιμακίου αποτελούμενο από τον ίδιο, το μέλος της Κεντρικής Επιτροπής Σ. Καλπάκη, τον γραμματέα ΔΗΜΑΡ Ημαθίας Λ. Ακριβόπουλο, τον γραμματέα ΔΗΜΑΡ Νάουσας Σ. Τσέλιο και τον γραμματέα ΔΗΜΑΡ Αλεξάνδρειας Σ. Αρβίθη, είχε διαδοχικές συναντήσεις και συσκέψεις με θεσμικούς, παραγωγικούς και εξαγωγικούς φορείς του Νομού.\nΑρχικά στην συνάντηση με τον Δήμαρχο Βέροιας κ. Βοργιαζίδη και τον Αντιπεριφερειάρχη Ημαθίας κ. Καλαϊτζίδη τονίσθηκε από τον πρόεδρο της ΔΗΜΑΡ ότι για τα έργα του υφιστάμενου προγράμματος ΕΣΠΑ στο Νομό όπως και στην υπόλοιπη χώρα είναι αναγκαία η διεκδίκηση επιπρόσθετης παράτασης τουλάχιστον ενός έτους με στόχο την επιτυχή ολοκλήρωσή τους. Η παράταση αυτή πρέπει να διεκδικηθεί στην διαπραγμάτευση για την συμφωνία της χώρας με τους εταίρους καθώς είναι αναγκαία εξαιτίας των έκτακτων συνθηκών έλλειψης ρευστότητας λόγω της κρίσης και ειδικά των πρόσφατων εξελίξεων στον τραπεζικό τομέα.\nΣτην συνέχεια υπήρξε συνάντηση με τον Μητροπολίτη Βεροίας, Ναούσης και Καμπανίας κ. Παντελεήμονα όπου τονίσθηκε από το κλιμάκιο της ΔΗΜΑΡ ο κρίσιμος ρόλος της εκκλησίας για την υποστήριξη όσων πλήττονται από την κρίση και ιδίως για την αντιμετώπιση των ακραίων περιπτώσεων φτώχειας και για την βοήθεια σε σίτιση. Τονίσθηκε επίσης η ανάγκη υποστήριξης των δομών αλληλοβοήθειας που λαμβάνουν ιδιαίτερη σημασία στις συνθήκες κοινωνικής και οικονομικής κρίσης. Επισημάνθηκε ότι είναι αναγκαία η δίκαιη φορολόγηση της εκκλησιαστικής και μοναστηριακής περιουσίας και η επανατοποθέτηση των σχέσεων εκκλησίας και κράτους με τον αναγκαίο διαχωρισμό τους.\nΗ ρευστότητα, τα προβλήματα που αντιμετωπίζουν οι επιχειρήσεις, οι εξαγωγικοί κλάδοι της χώρας καθώς και οι τρόποι υπέρβασης της κρίσης μέσω της υγιούς επιχειρηματικότητας και της ιδιωτικής οικονομίας ήταν τα θέματα που αποτέλεσαν το αντικείμενο της σύσκεψης του κλιμακίου της Δημοκρατικής Αριστεράς με τη Διοικητική Επιτροπή του Επιμελητηρίου Ημαθίας. Συμφωνήθηκε να υπάρχει συνεχής επαφή για την προώθηση των προβλημάτων αλλά και συγκεκριμένων προτάσεων για την επίλυσή τους.\nΤέλος υπήρξε διεξοδική συζήτηση για τα προβλήματα που αντιμετωπίζουν οι αγρότες, την φορολόγηση των αγροτών και τη διευκόλυνση των εξαγωγών στις συναντήσεις με το Συμβούλιο του Αγροτικού Συνεταιρισμού VENUS (κατά τη διάρκεια της επίσκεψης του κλιμακίου της ΔΗΜΑΡ), με τον Αγροτικό Σύλλογο Βέροιας και την Συντονιστική Επιτροπή για την υπό σύσταση Εθνική Διεπαγγελματική Οργάνωση Πυρηνόκαρπων, Γιγαρτόκαρπων και Ακτινιδίων. Στις συναντήσεις αυτές τονίσθηκε από τον πρόεδρο της ΔΗΜΑΡ κ. Θεοχαρόπουλο ότι τα μέτρα που προτάθηκαν αν εφαρμοσθούν θα οδηγήσουν σε μείωση της παραγωγικής διαδικασίας στον αγροτικό τομέα, με δυσμενείς συνέπειες στο εμπορικό ισοζύγιο. Συνεπώς είναι οικονομικά αναποτελεσματικά και θα οδηγήσουν σε συρρίκνωση της ελληνικής αγροτικής παραγωγής. Το πρόβλημα δεν είναι μόνο το κάθε μέτρο ξεχωριστά αλλά το τελικό μίγμα το οποίο είναι όχι μόνο αντιαναπτυξιακό αλλά ουσιαστικά μη εφαρμόσιμο και κοινωνικά άδικο. Απαιτούνται διαρθρωτικές μεταρρυθμίσεις και εθνικό σχέδιο αγροτικής ανάπτυξης για να έχει ο πρωτογενής τομέας τις δυνατότητες να συμβάλλει αποφασιστικά στην αειφόρο αγροτική ανάπτυξη και στην οικονομική ανάπτυξη της χώρας δημιουργώντας τις προϋποθέσεις για έξοδο από τη σημερινή κρίση. Πρέπει άμεσα να οικοδομηθεί ένα νέο υγιές παραγωγικό μοντέλο με πυρήνα την πραγματική οικονομία, που θα αξιοποιεί τα συγκριτικά πλεονεκτήματα της χώρας μας, τόσο σε φυσικό πλούτο, όσο και σε ανθρώπινο δυναμικό.


City of Dreams Mediterranean: Η τελική του μορφή σε video!\nCasinohome » City of Dreams Mediterranean: Η τελική του μορφή σε βίντεο!\nCity of Dreams Mediterranean: Η τελική του μορφή σε βίντεο!\nΕιδήσεις Καζίνο, Επίγεια Καζίνο 4 Μαρτίου 2021\nΈνα από τα πιο σύγχρονα καζίνο της Ευρώπης χτίζεται στην Κύπρο και είναι το City of Dreams. Οι εργασίες προχωρούν και η κατασκευαστική εταιρεία ετοίμασε ένα βίντεο, που δείχνει πως θα είναι εσωτερικά και εξωτερικά το υπερπολυτελές resort.\nΔες ΕΔΩ τα καλύτερα ελληνικα καζινο\ncasinocasino cypruscity of dreams mediterraneankazinoειδήσεις καζίνοκαζίνοκαζίνο ειδήσειςΚαζίνο Κύπρος


Απίστευτη η εξομολόγηση του Χιού Τζάκμαν-Δεν φαντάζεσαι τι του συνέβη σε μικρή ηλικία! - Neoblogs.gr\nΑπίστευτη η εξομολόγηση του Χιού Τζάκμαν-Δεν φαντάζεσαι τι του συνέβη σε μικρή ηλικία!\nΗ μητέρα είναι πολύ σημαντική στη ζωή ενός παιδιού. Ο Χιου Τζάκμαν δυστυχώς δεν ήταν αρκετά τυχερός που είχε τη μητέρα του δίπλα του, αφού τον εγκατέλειψε όταν ήταν μόλις 8 ετών. Ο 51χρονος ηθοποιός Hugh Jackman άνοιξε και μοιράστηκε στο κοινό μια πολύ σκοτεινή περίοδο της παιδικής του ηλικίας: όταν εγκαταλείφθηκε από τη μητέρα του……\nΟι γονείς του μετανάστευσαν στην Αυστραλία από την Αγγλία με τρία παιδιά, ενώ η μητέρα του ήταν έγκυος εκείνη την εποχή με το τέταρτο παιδί της. Το αστέρι Wolverine γεννήθηκε στο Σίδνεϊ της Αυστραλίας και είναι ο νεότερος από τα πέντε παιδιά των γονιών του. Έχει επίσης μια μικρότερη αδερφή από τον επόμενο γάμο της μητέρας του.\nΕίπε στο Hollywood Reporter ότι η μητέρα του αποφάσισε να τους αφήσει πίσω για να επιστρέψει στην Αγγλία.\n«Η μητέρα μου μας άφησε να επιστρέψουμε στην Αγγλία. Τραυματίστηκα από την αποχώρησή της, αλλά ήταν πιο ενοχλητικό να αντιμετωπίζω άλλους. Το διαζύγιο δεν ήταν τόσο συνηθισμένο όσο είναι σήμερα. Λοιπόν, δεν ήταν τόσο ασυνήθιστο, αλλά το γεγονός ότι η μητέρα μου άφησε τον άντρα και τα παιδιά της, αυτό ήταν το ασυνήθιστο πράγμα για άλλους ανθρώπους. Θυμάμαι το συναίσθημα και με άλλαξε, συνέβαλε πολύ στον άντρα που είμαι σήμερα ».\nΕίναι κατανοητό ότι το αστέρι του Μεγαλύτερου Σόουμαν ήταν θλιβερό από την εγκατάλειψη από τη μητέρα του και ήθελε μόνο ένα πράγμα – για να επιστρέψει, για καλό. Ενώ επέστρεψε στην οικογένειά της, δεν ήταν σε μόνιμη βάση. επέστρεψε μόνο για να δει την οικογένειά της μία φορά το χρόνο. Μόλις ήταν 12 ετών, συνειδητοποίησε ότι δεν θα είχε ποτέ πίσω τη μητέρα του στη ζωή του για πάντα.\n«Συνειδητοποίησα ότι η ζωή δεν είναι σαν μια ταινία της Disney. Ότι δεν υπήρχαν πάντα χαρούμενες καταλήξεις », μοιράστηκε με το Hollywood Reporter. Ισχυρίζεται ότι αυτά τα γεγονότα τον βοήθησαν ακόμη. Η αγριότητα της απεικόνισής του με τον X-Men χαρακτήρα Wolverine προέρχεται από την οργή που απορρέει από αυτά τα γεγονότα.\nΟ Χιου έχει συγχωρήσει από τότε τη μητέρα του που τον άφησε όταν ήταν παιδί και το ζευγάρι βλέπει ο ένας τον άλλον τρεις ή τέσσερις φορές το χρόνο. Ρίξτε μια ματιά στο βίντεο ΕΔΩ για περισσότερα από τον Hugh!\nRelated Topics:Hugh Jackmanεγκατάλειψημητεραπαιδική ηλικίαπαιδικό τραύμαΧιου Τζάκμαν\nSurvivor 4: Η δημόσια δήλωση της μητέρας της Μαριαλένας Ρουμελιώτη βάζει τα πράγματα στη θέση τους!\nSurvivor 4: Σοκάρει η μητέρα της Κάτιας Ταραμπάνκο «Έχω πίεση, δεν πάω στη δουλειά, δεν μου λένε τίποτα…»\nΣυγκλόνισε το Πανελλήνιο ο Στράτος Τζώρτζογλου για την εξομολόγηση γύρω από το θάνατο της μητέρας του\nΑπίστευτο: Δες πως ήταν η Νόνη Δούνια μικρή-Τελείως αγνώριστη!


Φιλέτα κοτόπουλο πανέ με βασιλικό\nHome » Συνταγές » Φιλέτα κοτόπουλο πανέ με βασιλικό\n3 φιλέτα στήθος Κοτόπουλο Ανέζας Άρτας\n150 γραμμ. φρυγανιά τριμμένη\n7-8 μεγάλα φύλλα φρέσκο βασιλικό\nΠλένουμε τα φιλέτα, τα στεγνώνουμε με απορροφητικό χαρτί να μην έχουν καθόλου νερό και τα κόβουμε στα τρία. Τα πασπαλίζουμε με αλάτι και πιπέρι. Ανακατεύουμε τη φρυγανιά με την παρμεζάνα και τον βασιλικό που έχουμε ψιλοκόψει. Χτυπάμε τα αβγά με το γάλα. Βάζουμε το λάδι στο τηγάνι να ζεσταθεί. Βουτάμε τα φιλέτα πρώτα στο αβγό και μετά στο μείγμα της φρυγανιάς. Τα τηγανίζουμε σε καυτό λάδι, γυρνώντας τα και από τις δύο πλευρές, μέχρι να πάρουν ένα χρυσόξανθο χρώμα. Τα ακουμπάμε σε απορροφητικό χαρτί να στραγγίξουν την περίσσεια λαδιού και τα σερβίρουμε ζεστά με τηγανητές πατάτες. Καλή επιτυχία!


Ο Κώστας Βουτσάς φωτογραφίζεται με τον μόλις 40 ημερών γιο του !!! - OΛΑ ΘΕΣΣΑΛΟΝΙΚΗ !!! Ο Κώστας Βουτσάς φωτογραφίζεται με τον μόλις 40 ημερών γιο του !!! | OΛΑ ΘΕΣΣΑΛΟΝΙΚΗ !!!\nΟ Κώστας Βουτσάς φωτογραφίζεται με τον μόλις 40 ημερών γιο του !!!\nΝα σας ζήσει βρε Κώστα μας !!!\nΗ φωτογράφιση είναι από το peoplegreece.com\nOΛΑ ΘΕΣΣΑΛΟΝΙΚΗ !!!: Ο Κώστας Βουτσάς φωτογραφίζεται με τον μόλις 40 ημερών γιο του !!!


ΔΤ 2107, 22/08/2009, 11:30, Συμβάντα - Δελτία Τύπου - Πυροσβεστικό Σώμα Ελλάδος\nΔΤ 2107, 22/08/2009, 11:30, Συμβάντα\nΣτις 20:46 χθες εκδηλώθηκε πυρκαγιά στην περιοχή μεταξύ Σέσι και Γραμματικού. Αμέσως κινητοποιήθηκαν ισχυρές δυνάμεις αποτελούμενες από 14 οχήματα με 42 πυροσβέστες, οι οποίες σταδιακά ενισχύθηκαν και αυτή τη στιγμή στην κατάσβεση λαμβάνουν μέρος 35 οχήματα με 121 πυροσβέστες, 50 άτομα πεζοπόρο τμήμα και 20 υδροφόρες των ΟΤΑ. Επίσης, με το πρώτο φως της ημέρας οι επίγειες δυνάμεις, ενισχύθηκαν και με εναέρια μέσα τα οποία σταδιακά έφτασαν σε 9 Α/Φ και 5 Ε/Π.\nΗ πυρκαγιά λόγω των ισχυρών ανέμων που έπνεαν στην περιοχή και οι οποίοι άλλαζαν συνεχώς κατεύθυνση, της τεράστιας ποσότητας καύσιμης ύλης, καθώς και της ώρας της οποίας εκδηλώθηκε (νύχτα, χωρίς εναέρια μέσα) δεν κατέστη δυνατό να τεθεί υπό έλεγχο στο αρχικό της στάδιο.\nΑπό το πρωί, οι άνεμοι ενισχύθηκαν ακόμη περισσότερο με αποτέλεσμα την επέκταση της πυρκαγιάς στην ευρύτερη περιοχή μεταξύ Βαρνάβα και Γραμματικού. Πρόκειται για μια δύσκολη πυρκαγιά καθώς εξελίσσεται σε μεικτή ζώνη κατοικιών και δασικών εκτάσεων και κατά συνέπεια οι πυροσβεστικές δυνάμεις πέραν του περιορισμού των μετώπων έχουν ως πρώτη προτεραιότητα την προστασία της ζωής και την περιουσία των πολιτών. Σε εξέλιξη βρίσκονται επίσης οι 3 πυρκαγιές που εκδηλώθηκαν στο Δήμο Ελατίων στη Ζάκυνθο. Στην κατάσβεση, πέραν του συνόλου των πυροσβεστικών δυνάμεων του νησιού, λαμβάνουν μέρος 18 οχήματα με 46 πυροσβέστες από Υπηρεσίες της Δυτικής Ελλάδος και Ηπείρου, ενώ από αέρος επιχειρούν 2 Α/Φ και 4 Ε/Π.\nΜε την ευκαιρία αυτή, απευθύνεται έκκληση στους συμπολίτες μας που βρίσκονται κοντά στις πληγείσες περιοχές να απομακρύνονται έγκαιρα για τη δική τους ασφάλεια και για να μην παρεμποδίζουν το έργο της Πυροσβεστικής Υπηρεσίας, επίσης να είναι ιδιαίτερα προσεχτικοί στις μετακινήσεις τους και να συμμορφώνονται με τις υποδείξεις των αρχών.


Παγωτοσοκολατάκια Μπανάνας….. απλά ΥΠΕΡΟΧΑ!! – Timeout.gr\nHome / Γλυκά / Παγωτοσοκολατάκια Μπανάνας….. απλά ΥΠΕΡΟΧΑ!!\tΠαγωτοσοκολατάκια Μπανάνας….. απλά ΥΠΕΡΟΧΑ!!\n22 Ιουλίου 2016\t1 Comment\n7,935 Views Αν μέχρι τώρα πετούσατε τις παραγινωμένες μπανάνες που είχαν μαυρίσει ξεχασμένες σε κάποια γωνιά του ψυγείου ή στη φρουτιέρα, ήρθε η ώρα να αναθεωρήσετε. Μπορείτε να τις μεταμορφώσετε σε υπέροχα παγωμένα φρουτένια σοκολατάκια. Σοκολατάκια που η τραγανή τους επικάλυψη από σκούρη σοκολάτα κρύβει μια απρόσμενα κρεμώδη γέμιση που λιώνει στο στόμα. Η πικρή σοκολάτα με την ελαφριά γλυκιά επίγευση της μπανάνας, δημιουργούν έναν ακαταμάχητο συνδυασμό. Άλλωστε αυτή είναι η μαγεία μιας συνταγής, να μετατρέπει ένα απλό υλικό σε κάτι εξαιρετικό. Το μόνο που απαιτεί η συνταγή είναι υπομονή, έως ότου παγώσει η γέμιση για να μπορεί να δουλευτεί. Τα σοκολατάκια διατηρούνται καλύτερα στην κατάψυξη αλλά για να τα απολαύσετε, προτείνω να τα αφήσετε σε θερμοκρασία περιβάλλοντος για λίγα λεπτά.\nΜόλις παγώσει, το βγάζουμε από την κατάψυξη, το ξεφορμάρουμε και το κόβουμε είτε με μαχαίρι σε τετράγωνα κομμάτια (2,5×2,5cm) είτε εναλλακτικά με κουπ πατ στο σχήμα και το μέγεθος που προτιμάμε.\nΣημειώσεις Δοκιμάζουμε τη γέμιση και προσθέτουμε ζάχαρη ανάλογα με το πόσο γλυκιά την προτιμάμε. Ανάλογα με τον αριθμό και το μέγεθος που θα έχουν τα σοκολατάκια, μπορεί να χρειαστείτε να χρησιμοποιήσουμε μικρότερη ή μεγαλύτερη ποσότητα κουβερτούρας.\nκαστανή ζάχαρη κουβερτούρα κρεμώδη γέμιση Παγωτοσοκολατάκια Μπανάνας παραγινωμένες μπανάνες σκούρη σοκολάτα σοκολατάκια φρουτένια σοκολατάκια ώριμες μπανάνες\t2016-07-22\nTagged with: καστανή ζάχαρη κουβερτούρα κρεμώδη γέμιση Παγωτοσοκολατάκια Μπανάνας παραγινωμένες μπανάνες σκούρη σοκολάτα σοκολατάκια φρουτένια σοκολατάκια ώριμες μπανάνες\nPrevious: Να παντρευτεί κανείς ή να μην παντρευτεί; Το ερώτημα μεγάλο .. η απάντηση δύσκολη!!\nNext: Σάμος: Είναι γεγονός η πρώτη έκθεση φωτογραφίας στον βυθό της θάλασσας!!!\nPingback: Παγωτοσοκολατάκια Μπανάνας….. απλά ΥΠΕΡΟΧΑ!! | news.engine()


Σγουρός σε Μπακογιάννη: «Η Πανεπιστημίου δεν είναι δημοτικός δρόμος» | Protagon.gr\nΣε αντίθεση με τον Πατούλη που πέταξε την μπάλα στην εξέδρα, ο πρώην περιφερειάρχης Αττικής διατύπωσε αναλυτικά τις ενστάσεις για τις ρυθμίσεις στον πιο νευραλγικό οδικό άξονα της πρωτεύουσας. Δεν υπάρχουν καν πλήρεις κυκλοφοριακές και περιβαλλοντικές μελέτες για το έργο, κατήγγειλε\nProtagon Team 17 Ιουνίου 2020, 09:12\nΟ Μεγάλος Περίπατος και τα προβλήματα που προκάλεσε στην πρωτεύουσα –όχι μόνο στον Δήμο Αθηναίων, αλλά και αλλού, καθώς η κυκλοφοριακή συμφόρηση λόγω των ρυθμίσεων στην Πανεπιστημίου έπληξε και όμορους δήμους– απασχολεί πλέον τον πολιτικό κόσμο αλλά και την Περιφέρεια Αττικής.\nΟ περιφερειάρχης Αττικής Γιώργος Πατούλης ήταν διακριτικός. Υποκύπτοντας στην κομματική πειθαρχία, δεν επέκρινε τον ομόσταυλο στη ΝΔ δήμαρχο Αθηναίων Κώστα Μπακογιάννη για τη μεθόδευση του έργου, αλλά αντιπρότεινε ο Μεγάλος Περίπατος να εφαρμόζεται τα Σαββατοκύριακα και τις αργίες, ώστε να μπορέσει ο κόσμος να τον αγαπήσει χωρίς να δημιουργούνται προβλήματα στους εργαζόμενους. Μια μεσοβέζικη και μάλλον ανεφάρμοστη λύση, με την οποία ο κ. Πατούλης απλώς πέταξε την μπάλα στην εξέδρα όταν ρωτήθηκε σχετικά από την ΕΡΤ.\nΠιο αναλυτικός και εμπεριστατωμένος ήταν ο πρώην περιφερειάρχης Αττικής Γιάννης Σγουρός, ο οποίος διατύπωσε το προφανές, ότι ο Μεγάλος Περίπατος είναι «ένα μεγαλεπήβολο έργο που ξεκινά ανάποδα».\nΟ κ. Σγουρός τόνισε ότι –αν είναι δυνατόν για έργο τέτοιας εμβέλειας!– «δεν υπάρχουν πλήρεις κυκλοφοριακές και περιβαλλοντικές μελέτες για το έργο και, φυσικά, ούτε και οι σχετικές εγκρίσεις», ενώ επεσήμανε ότι «η Πανεπιστημίου δεν είναι δημοτικός δρόμος, καθώς η εποπτεία και η ευθύνη συντήρησής της ανήκει στην Περιφέρεια Αττικής».\nΟσο για τον πολυδιαφημισμένο ποδηλατόδρομο της Πανεπιστημίου, ο κ. Σγουρός ερώτησε το εξής απλό: «Μια λωρίδα μετατρέπεται σε ποδηλατόδρομο από το Σύνταγμα μέχρι την Ομόνοια χωρίς να συνδέεται με άλλο δίκτυο ποδηλατοδρόμων. Τι εξυπηρετεί να κουβαλήσει κάποιος το ποδήλατο στο Σύνταγμα να πάει μέχρι την Ομόνοια και μετά να το μεταφέρει –πώς;– στο σπίτι του; Αλλωστε τα πεζοδρόμια στην Πανεπιστημίου είναι υπερ-επαρκή για τους πεζούς. Τι πραγματικά θα ωφελήσει η περαιτέρω διαπλάτυνση;».\nΤο σχόλιο του κ. Σγουρού για την Πανεπιστημίου και τον Μεγάλο Περίπατο ήταν το εξής:\nΟ «μεγάλος περίπατος της Αθήνας», όπως ονομάστηκε η ενοποίηση του ιστορικού κέντρου της Αθήνας, ξεκινά με τους χειρότερους οιωνούς.\nΧωρίς να είμαστε αντίθετοι με το σύνολο του έργου και καθώς το ζήτημα δεν απασχόλησε το Περιφερειακό Συμβούλιο, σημειώνουμε και καταθέτουμε στον δημόσιο διάλογο τις διαπιστώσεις και ενστάσεις μας.\nΗ Πανεπιστημίου δεν είναι δημοτικός δρόμος! Η εποπτεία και η ευθύνη συντήρησής της ανήκει στην Περιφέρεια Αττικής. Αλήθεια, μέσα από ποιες διαβουλεύσεις και διαδικασίες και με ποιο νομικό έρεισμα ο κ Πατούλης εκχώρησε την αρμοδιότητα του στον δήμαρχο Αθηναίων; Αραγε τώρα ποιος έχει την ευθύνη συντήρησης όλου του δρόμου ή στην απευκταία περίπτωση ατυχήματος, ποιος επιλαμβάνεται;\nΗ ενοποίηση θα έπρεπε να ξεκινήσει από τους δρόμους αρμοδιότητας του δήμου, όπως τη Μητροπόλεως, την Αθηνάς, την Πατησίων. Να μελετηθούν οι επιπτώσεις στην κυκλοφορία και ιδιαίτερα πώς επηρεάζεται η Πανεπιστημίου. Επίσης έμφαση θα έπρεπε να δοθεί στις υποβαθμισμένες παρυφές του κέντρου των Αθηνών όπου υπάρχουν διαχρονικά προβλήματα γκετοποίησης και παραβατικότητας.\nΜια τελευταία παρατήρηση για την οδό Πανεπιστημίου. Μια λωρίδα μετατρέπεται σε ποδηλατόδρομο από το Σύνταγμα μέχρι την Ομόνοια χωρίς να συνδέεται με άλλο δίκτυο ποδηλατοδρόμων.\nΤι εξυπηρετεί να κουβαλήσει κάποιος το ποδήλατο στο Σύνταγμα να πάει μέχρι την Ομόνοια και μετά να το μεταφέρει –πώς;– στο σπίτι του. Αλλωστε τα πεζοδρόμια στην Πανεπιστημίου είναι υπερ-επαρκή για τους πεζούς. Τι πραγματικά θα ωφελήσει η περαιτέρω διαπλάτυνση;\nΝα μην ξεχνάμε επίσης ότι υπάρχει και το ένα μεγάλο, υποβαθμισμένο τμήμα της Αθήνας που περιμένει εδώ και χρόνια παρεμβάσεις για την αναζωογόνησή του και στην κατεύθυνση αυτή έχουμε καταθέσει εδώ και χρόνια τις δικές μας προτάσεις.\nΣΥΡΙΖΑ: Πειραματισμοί που δοκιμάζουν τα όρια των πολιτών\nΠάντως οι ρυθμίσεις στην οδό Πανεπιστημίου δεν γλίτωσαν από τις βολές της αντιπολίτευσης, δηλαδή μεταφέρθηκαν στην κεντρική πολιτική σκηνή. Με αφορμή όσα συνέβησαν και την Τρίτη, ο ΣΥΡΙΖΑ εγκάλεσε και την κυβέρνηση για «πειραματισμούς που δοκιμάζουν τα όρια και τις αντοχές των πολιτών».\n«Για δεύτερη συνεχόμενη μέρα ζούμε τα αποτελέσματα ενός παραλογισμού» ανέφερε η Κουμουνδούρου, σχολιάζοντας ότι «δεν μπορείς να μειώσεις το αυτοκίνητο χωρίς να ενισχύσεις τα μέσα μαζικής μεταφοράς» και «δεν μπορείς να προχωράς σε τόσο μεγάλες αλλαγές με σοβαρές ελλείψεις στον σχεδιασμό και στις μελέτες και με απουσία ουσιαστικού διαλόγου».\n«Οι πειραματισμοί του Δήμου Αθηναίων και της κυβέρνησης δοκιμάζουν τα όρια και τις αντοχές πολιτών, εργαζομένων και επιχειρηματιών. Κάθε ουσιαστική αλλαγή οφείλει να σέβεται την καθημερινότητα των ανθρώπων της Αθήνας και να στηρίζεται στον ουσιαστικό διάλογο».


Miracle Eye Mask | BeautyBlog.gr & more\nTag: Miracle Eye Mask\nΔίκταμος: Το Κρητικό βοτάνι, του έρωτα και της ομορφιάς\n«Μα τι λες τώρα; Όλα τα φάρμακα στηρίζονται στις ιδιότητες των βοτάνων!» μου είπε μια μέρα η Αγγελική, αφήνοντας με άναυδη με αυτή την παραδοχή. Όχι μόνο γιατί είναι η μόνη γιατρός που εμπιστεύομαι με κλειστά μάτια κι η ξαδέλφη που μεγαλώσαμε μαζί από παιδιά, αλλά γιατί τιμά την ιατρική μπλούζα όσο λίγοι.\nReview: Η μάσκα ματιών Stella’s Recip-Y Miracle Eye Mask.\nΗ Λίτσα είναι ένα από τα bb girls που είχα κατά νου, όταν έφτιαχνα την MIRACLE!, γιατί κι αυτή συνεχώς παραπονιέται για την περιοχή των ματιών της. Έχει στεφθεί με επιτυχία «επίτιμη δοκιμάστρια των Stella’s Recip-Υ» για το μοναδικό χιούμορ, την αναλυτική περιγραφή αλλά και την προσήλωση της, όταν δοκιμάζει Stella’s Recip-Y.\nBeauty Video: Η Mάσκα Mατιών Stella’s Recip-Y Miracle Eye Mask\nΕίναι διαφορετικό να διαβάζεις για κάποιο προϊόν και διαφορετικό να το βλέπεις «ζωντανό» μπροστά σου. Να βλέπεις την υφή του, να μαθαίνεις για την φόρμουλα του, αλλά και για τον τρόπο εφαρμογής του, έτσι ώστε να είναι, όσο πιο αποτελεσματικό γίνεται. Και όλα αυτά, όχι από οποιονδήποτε, αλλά από την ίδια την δημιουργό του.\nReview: Stella’s Recip-Y: Miracle Eye Mask: Οι εντυπώσεις σας.\nΕρήμην μου, λοιπόν. Γι’ αυτό, για το οποίο θα διαβάσετε παρακάτω, εγώ ενημερώθηκα τελευταία. Είπαμε. Το bb και ακόμα περισσότερο τα hororable bb girls, have a life of their own, πλέον. Καθόλου δεν με πειράζει, ειδικά όταν συντελούνται μικρά θαύματα, που αλλάζουν την ιεροτελεστία της ομορφιάς μου, προς το πολύ καλύτερο. Διαβάστε το post που ακολουθεί από την Stella και θα καταλάβετε, τι εννοώ:


ΑΠΟΚΛΕΙΣΤΙΚΟ: Η συνέπεια του Γυμναστικού, η συμφωνία με Ευγενίου και ο ερχομός επενδυτή\nΡΕΠΟΡΤΑΖ: ΓΙΑΝΝΗΣ ΤΣΕΡΒΙΝΗΣ, ΔΗΜΗΤΡΗΣ ΚΑΛΑΪΤΖΗΣ\nΑίσια κατάληξη και ιδανικό αποτέλεσμα για την επανεκκίνηση του ποδοσφαιρικού Ηρακλή είχαν οι διαπραγματεύσεις (διήρκησαν κάτι περισσότερο από έναν μήνα) του Γυμναστικού Συλλόγου με τον Στράτο Ευγενίου.\nΟ… λευκός καπνός που βγήκε σήμερα για τη συμφωνία των δύο πλευρών και για τον οποίο είχε προϊδεάσει το metrosport.gr τις προηγούμενες ημέρες, οδηγεί στην συμμετοχή των κυανόλευκων στο νέο Πρωτάθλημα της Super League 2. Τι συνέβη όμως αυτό το διάστημα και επήλθε η συμφωνία-ανάσα για τον Ηρακλή; Ιδού το αποκλειστικό ρεπορτάζ…\nΣυνεπής στις οικονομικές υποχρεώσεις\nΤο «α και το ω» της συμφωνίας του μεγαλομετόχου της Τρίγλιας με τους ανθρώπους του Γυμναστικού Συλλόγου ήταν η συνέπεια των τελευταίων όσον αφορά τις οικονομικές απαιτήσεις του πρώτου. Η πώληση του ΑΦΜ άλλωστε απαιτούσε κάτι τέτοιο (με ποσό περί τις 300.000 ευρώ) και συγκεκριμένες χρονικές καταβολές των δόσεων.\nΗ πρώτη δόθηκε, το χρηματικό ποσό εκ μέρους των κυανόλευκων για την κατάθεση της εγγυητικής επιστολής καλύφθηκε πριν την εκπνοή της καταληκτικής ημερομηνίας (και με άνεση, μιας και… περίσσεψαν και χρήματα) και το… κερασάκι στην τούρτα έρχεται με την συνέπεια του ΓΣ ως προς την κάλυψη των επόμενων δόσεων. Στα τέλη Ιουλίου και αρχές Αυγούστου με ένα ποσό που υπολογίζεται στις 100.000 ευρώ.\nΤο αν τα χρήματα αυτά βρέθηκαν από τον ΓΣ, από συγκέντρωση χρημάτων και συνεισφορά επώνυμων και ισχυρά οικονομικών Ηρακληδέων ή από υποψήφιο νέο ιδιοκτήτη μικρή σημασία έχει. Ηταν εξάλλου το πρώτο και καθοριστικό βήμα για τη… μετάβαση. Τα υπόλοιπα έπονται και μπήκαν ήδη σε μία σειρά. Το δεδομένο είναι ότι ο Ηρακλής σύντομα θα έχει νέο επενδυτή-ιδιοκτήτη-μεγαλομέτοχο.\nΗ συμφωνία δεν σημαίνει και διοικητικό πόστο\nΗ ανακοίνωση του ΓΣ κάνει λόγο για σάρκα και οστά στη συνεργασία του Ηρακλή με τον κ. Ευγενίου. Εδώ ωστόσο πρέπει να ξεκαθαριστεί κάτι. Συνεργασία σαφώς και μπορεί να υπάρξει μελλοντικά με τον επιτυχημένο καθ’ όλα επιχειρηματία, είτε σε επίπεδο οικονομικής ενίσχυσης, είτε σε επίπεδο διαφήμισης των εταιρειών του.\nΑλλωστε ο Στράτος Ευγενίου για όσους γνωρίζουν πρόσωπα και καταστάσεις στον Ηρακλή και στο παρελθόν βοήθησε οικονομικά όταν του ζητήθηκε, ιδιαίτερα στη δύσκολη χρονιά της Γ’ Εθνικής το 2018. Ο ίδιος ωστόσο δεν είναι διατεθειμένος να βρεθεί σε διοικητικό πόστο στον Ηρακλή.\nΤο ξεκαθάρισε μιλώντας στο Metrosport.gr: «Δεν πρόκειται να είμαι σε διοικητική θέση. Με τους ανθρώπους του Ηρακλή επήλθε πλήρης συμφωνία, ήταν απόλυτα συνεπείς στα όσα συμφωνήσαμε και οριστικοποιήσαμε τα πάντα. Εύχομαι τα καλύτερα, μελλοντικά γιατί όχι να βοηθήσω αν μου ζητηθεί αυτή τη μεγάλη, ιστορική και τόσο αδικημένη ομάδα».\nΚαυτανζόγλειο και εν συνεχεία Ηρακλής!\nΠάμε και στα… πρακτικά της υπόθεσης και της συμφωνίας των δύο πλευρών. Ο Ηρακλής θα αγωνίζεται στο Πρωτάθλημα της Super League 2 στο Καυτανζόγλειο. Ούτε στην Τρίγλια, ούτε στην Ευκαρπία, ούτε στο βοηθητικό του Σταδίου. Αυτό αποφασίστηκε εξαρχής, εξ ου και οι συζητήσεις με τους ανθρώπους της Επιτροπής του Καυτανζογλείου.\nΑρχικά η ονομασία θα περιλαμβάνει σίγουρα την λέξη «Τρίγλια», για διάφορους λόγους, και εν συνεχεία αυτή θα εξαλειφθεί και θα υπάρχει μόνο ο Ηρακλής. Ατόφιος, δυνατός και καθαρός οικονομικά. Τις επόμενες ημέρες μάλιστα θα γίνει γνωστό και το πότε θα ξεκινήσει η λειτουργία της ομάδας, με το θέμα προπονητή (έχει προβάδισμα αλλά δεν θεωρείται και σίγουρος ο Κώστας Γεωργιάδης), των παικτών που θα αποκτηθούν, της προετοιμασίας, της στελέχωσης κτλ.\nΤα «πρέπει» του Μεχμέτ Σελίμ Οκούρ και η σιγή ασυρμάτου


Τα 14 καλύτερα (δικά μου) album του 2014 – KlainMain-ONLINE\nHome / Music / Τα 14 καλύτερα (δικά μου) album του 2014\nΤα 14 καλύτερα (δικά μου) album του 2014\nBy KlainMain on December 31, 2014\nΌπως κάθε χρόνο έτσι και φέτος κάποιοι ντεμέκ ραδιοφωνικοί παραγωγοί δίνουν στην δημοσιότητα τα δικά τους top-10 album για την χρονιά που πέρασε. Κι επειδη οι περισσότεροι όλα αυτά τα χρόνια με εκνευρίζουν με τις επιλογές τους αποφάσισα να τους τρίψω την δικιά μου λίστα στην μούρη…\nΑπολαύσετε και πιστέψτε με, τα συγκεκριμένα αξίζει να τα αγοράσετε -όχι να τα κατεβάσετε!!! (Κατά προτίμηση σε βινύλιο):\nΊσως το μόνο album το οποίο περιμέναμε να αγοράσουμε χωρίς καν να έχουμε ακούσει ούτε ένα δείγμα κι αυτό διότι, όπως έχει αποδειχθεί όλα αυτά τα χρόνια, οι Pink Floyd είναι μια κατηγορία από μόνοι τους που δεν μπαίνει σε καλούπια και το αποτέλεσμα της κάθε νέα δουλειάς τους είναι εγγύηση. Και μπορεί πολλοί να έχουν ξενερώσει με την απουσία του Roger Waters όμως η πρωτοβουλία του David Gilmour έδωσε στο The Endless River το συμπλήρωμα από το The Division Bell και μια δυνατή γεύση από Shine On You Crazy Diamond. Και αυτό από μόνο του κάνει τον δίσκο τόσο αξιόλογο και ποιοτικό.\nΜε διαφορά το πιο προσωπικό ή αυτοβιογραφικό album που κυκλοφόρησαν ποτέ οι U2 αφού περιέχει ακούσματα που θυμίζουν τις αρχικές τους ηχογραφήσεις , μέχρι και τις electro ρίζες τους στα 80’s. Τα τραγούδια μιλάνε για πατρίδα, σχέσεις, οικογένεια και ανακαλύψεις ενώ το πρώτο τραγούδι του album είναι αφιερωμένο στον Joey Ramone που απεβίωσε το 2001 και υπήρξε προσωπικός φίλος του Bono. Η ηχογράφηση έγινε σε Δουβλίνο, Λονδίνο, Νέα Υόρκη και Λος Άντζελες ενώ υπεύθυνοι για την παραγωγή είναι οι Danger Mouse, Paul Epworth, Ryan Tedder, Declan Gaffney και φυσικά ο Flood. Αγαπημένο δικό μου κομμάτι είναι το Every Breaking Wave το οποίο ακούσαμε για πρώτη φορά στην περιοδεία τους το 2010 αλλά κυκλοφόρησε επίσημα με αυτό το album.\nΤι να πει κανείς για τους Simple Minds? Γράφουν μουσική τα τελευταία 36 χρόνια, κάθε δίσκος τους που έχει κυκλοφορήσει είναι ένα αριστούργημα, κι όμως ο κόσμος θα τους θυμάται για το Don’t You (Forget About Me). Άδικο γιατί έχουν γράψει ιστορία και το Big Music είναι ένας δίσκος που στο άκουσμά του θυμίζει έντονα τους Simple Minds χωρίς όμως να είναι κολλημένο στα 80’s. Με λίγα λόγια: ένα New Wave album έτσι ακριβώς όπως θα έπρεπε να είναι εν έτη 2014. Το album αυτό το περιμέναμε τρία χρόνια και γνωρίζαμε ότι θα ήταν κάτι καλό όταν είχε κυκλοφορήσει το πρώτο single “Broken Glass Park”. Προσωπικά μ’ άρεσε πολύ και το Blindfolded που ως πρώτο κομμάτι του album σου δείχνει και την κατεύθυνση για το τι σε περιμένει στη συνέχεια. Ένα album που καλό θα ήταν να το προσθέσετε στην συλλογή σας αφού και οι ίδιοι μας κάνανε το καλοκαίρι την τιμή να επισκεφθούν την χώρα μας.\nRoyal Blood – Ομώνυμο\nΜε διαφορά η ευχάριστη έκπληξη της χρονιά διότι εκεί που κάθεσαι και λες πως δεν υπάρχει πλέον σκληρό και «βρώμικο» ροκ , έρχονται δυο τύποι με ένα μπάσο και ντραμς και σε πείθουν πως ότι βγαίνει σήμερα δεν είναι απαραίτητα και φλώρικο. Αντιθέτως όταν ακούς στοίχο του Mike Kerr που λέει: „I’ve got a gun for a mouth and a bullet with your name on it“ ξέρεις τι σε περιμένει. Φέτος ήταν η χρονιά τους και το Figure It Out είχε την τιμητική του στα air-play των ραδιοφώνων και είμαι βέβαιος πως οι Royal Blood θα μας εκπλήξουν ευχάριστα και στο μέλλον.\nΌταν ο Dave Grohl και η υπόλοιπη παρέα των Foo Fighters αποφασίσουν να βγάλουν ένα νέο album στην αγορά τότε το αποτέλεσμα είναι καταδικασμένο να μας εντυπωσιάσει όλους. Ίσως πολλοί να μην ήταν ευχαριστημένοι με το πρώτο άκουσμα όμως στο Sonic Highways υπάρχει η εξής πρωτοτυπία: είναι ένα album αφιερωμένο στην ιστορία της αμερικάνικης μουσικής με οκτώ τραγούδια που μας ταξιδεύουν στις ΗΠΑ. Το κάθε τραγούδι έχει ηχογραφηθεί και σε μια διαφορετική πόλη κι έτσι υπάρχει μια διαφορετική σφραγίδα που κάνει το κάθε κομμάτι πιο τοπικό από τα υπόλοιπα. Σε όλη αυτή την διαδικασία των ηχογραφήσεων, το συγκρότημα συνοδευόταν από τηλεοπτικό συνεργείο του ΗΒΟ για την ομώνυμη σειρά αφιερωμένη στο Sonic Highway. Θα αφήσω να κρίνεται μόνοι σας αν είναι το καλύτερο album των Foo Fighters όμως σίγουρα το Sonic Highways είναι το πιο προσωπικό τους…\nΔεν θα μπω στην διαδικασία να εξηγήσω στους νέους αναγνώστες ποιος είναι ο Billy Idol. Στο κάτω-κάτω μπορείτε να μπείτε στο Google και να ψάξετε για τους Generation X ή ακόμα καλύτερα να αγοράσετε την αυτοβιογραφία του Dancing With Myself που κυκλοφόρησε ταυτόχρονα μαζί με αυτό το album. Ο Billy Idol επέστρεψε δυναμικά με αυτό το album παρέα με τον Trevor Horn στην παραγωγή όπου στα κομμάτια βρίσκουμε τον παλιό καλό εαυτό του. Γι ‘αυτό να μην σας κάνει εντύπωση αν σε κομμάτια όπως το Save Me Now ή το Postcards From The Past σας κάνουν και νιώσετε πάλι sweet sixteen…\nO Billy Idol πάντως θα κάνει ευρωπαϊκή περιοδεία μέσα στο 2015 και μαζί του θα είναι ο μόνιμος κιθαρίστας του ο Steve Stevens. Ας ελπίσουμε ότι θα περάσουν και από την Ελλάδα!!!\nΊσως από τους ποιο ιδιότροπους καλλιτέχνες! Όμως όταν είσαι ένα φαινόμενο σαν τον Prince επιβάλλεται να είσαι ιδιότροπος και όχι να έχεις νοοτροπία δημοσίου υπαλλήλου. Καταρχήν είχε αλλάξει το όνομά του σε Symbol και μόνο πολύ φανατικοί του μπορούσαν να τον παρακολουθήσουν ενώ λόγω της άρνησής του να ανεβαίνουν τα τραγούδια του στο YouTube, πολλοί πιστεύουν ότι είχε αποσυρθεί. Κάτι τέτοιο όμως δεν ισχύει αφού ο Prince εξακολουθεί και γράφει μουσική παραμένοντας πιστός στο είδος που υπηρετεί εδώ και χρόνια χωρίς όμως να θυμίζει τον παλιό εαυτό του. Είναι τόσο ιδιότροπος που σήμερα μπορεί και να δίνει συναυλία χωρίς να την έχει ανακοινώσει, σε ένα μπαράκι της Νέας Υόρκης μπροστά σε 50 άτομα. Το Art Official Age είναι ένα album που θυμίζει τις αρχικές του ρίζες που όμως ταυτόχρονα βγάζει τον πιο ώριμο εαυτό του. Let The Funk begin…\nΚι εδώ είναι ο δίσκος που προσκυνάμε όλοι γιατί η φωνή της Annie Lennox είναι τόσο μοναδική όπως και η προσωπικότητά της! Αυτή η γυναίκα τα έχει κάνει πραγματικά όλα στην ζωή της: από diva της ποπ μουσικής με τους Eurythmics δίπλα στον Dave Stewart, μέχρι και ερμηνεύοντας τραγούδια κινηματογραφικών επιτυχιών. Με αυτό το album για πρώτη φορά μπαίνει στην διαδικασία να διασκευάσει κλασικές τζαζ και μπλουζ επιτυχίες του περασμένου αιώνα τα οποία τα ντύνει ακόμα πιο όμορφα με την μαγευτική φωνή της. Έτσι το I Put A Spell On You της Nina Simone μπαίνει σε μια άλλη διάσταση με χρώμα από την Annie Lennox που το κάνει κυριολεκτικά δικό της… RESPECT!!!\nΟι αριθμοί αποδεικνύουν ότι οι Coldplay δεν είναι ένα τυχαίο συγκρότημα διότι με 60 εκατομμύρια πωλήσεις στις μέρες μας και με 53 διεθνή βραβεία έχοντας φτάσει με το Mylo Xyloto στο Νο.1 σε 34 χώρες, μόνο τυχαίο δεν είναι. Το Ghost Stories είναι το έκτο κατά σειρά album τους και υπεύθυνος για ένα μεγάλο κομμάτι της παραγωγής του είναι ο Paul Epworth ο οποίος το 2012 είχε κερδίσει τέσσερα Grammy με το album 21 της Adele ενώ είχε συνεργαστεί και με τους Bloc Party, Paul McCartney, Maximo Park, Bruno Mars και τους Florence + The Machine. Το Magic μας είχε μαγέψει φέτος στην κυριολεξία όπως και το A Sky Full Of Stars.\nΚαλλιτέχνες όπως ο Michael Jackson δεν πεθαίνουν. Όσο υπάρχουν τα τραγούδια τους θα υπάρχουν και για τις επόμενες γενιές και όσο πιο μεγάλο είναι το όνομά τους όλο και κάποια νέα τραγούδια θα ξεθάβονται από τα αρχεία των studio. Έτσι η Epic κυκλοφόρησε φέτος το album Xscape με παλιές ανέκδοτες ηχογραφήσεις του Michael οι οποίες περάσανε από τα χέρια του L.A. Reid και τα έδωσε νέο χρώμα με την βοήθεια του Timbaland κι έτσι προέκυψε και το ντουέτο με τον Justin Timberlake “Love Never Felt So Good”. Πάντως η καλύτερη διαφήμιση για το Xscape είχε γίνει στα Billboard Music Awards όπου με την βοήθεια της τεχνολογίας εμφανίστηκε ο Michael Jackson παρουσιάζοντας και ερμηνεύοντας με τον πιο εντυπωσιακό τρόπο το Slave To The Rhythm.\nΤο όγδοο κατά σειρά album είναι το No Fixed Address κι όπως υποστηρίζει ο τραγουδιστής των Nickelback o Chad Kroeger, είναι ίσως ο καλύτερός τους δίσκος αφού το What Are You Waiting For έχει κερδίσει τις εντυπώσεις από την μέρα που κυκλοφόρησε. Το σίγουρο είναι ότι με αυτό το album μετά από 50 εκατομμύρια πωλήσεις παγκοσμίως, θα γίνουν ακόμα περισσότερες…\nΓια αυτό το album είχα γράψει αναλυτικά στο Cosmopoliti.com τον περασμένο Μάρτιο όταν είχε κυκλοφορήσει. Τι να πω παραπάνω? Πραγματικά ένα ώριμο album από έναν ώριμο πλέον 50άρη George Michael για το κοινό του που και αυτό πλέον έχει ωριμάσει. Αν και οι σημερινοί 40άρηδες είμαστε λιγάκι Wake me up before you go-go, η αλήθεια είναι όμως ότι έχουμε και τις τζαζ στιγμές μας αφού όλοι μας είμαστε 20χρονα με την ωριμότητα του 40άρη! Οπότε είμαστε μια ευλογημένη γενιά! Και όσοι έχετε μεγαλώσει με WHAM, ακούστε και αυτό το δίσκο και θα καταλάβετε τι εννοώ…\nONIRAMA – Μεθυσμένο Τατουάζ\nΘα μου πείτε τώρα, με πια λογική έβαλα και έναν ελληνικό δίσκο στην λίστα? Καταρχήν επειδή ζούμε στην Ελλάδα και μετά από έναν ελληνοκύπριο μπορείς άνετα να κολλήσεις και τους Onirama για τους οποίους πιστεύω πως αν ζούσαν στο εξωτερικό δεν θα είχαν να ζηλέψουν τίποτα από την καριέρα άλλων διεθνών συγκροτημάτων. Ειδικά όποιος τους έχει δει ζωντανά μπορεί να καταλάβει πόσο χαρισματικοί είναι on stage και ειδικά ο frontman Θοδωρής Μαραντίνης για τον οποίο έχω γράψει αρκετές φορές πω ς είναι ο έλληνας Robbie Williams.\nΌσο για το «Μεθυσμένο τατουάζ» θεωρώ πως είναι από τις καλύτερες δουλείες τους και είναι ένα album που από το πρώτο κομμάτι μέχρι το τέλος έχει μια συνέχεια και σου ζωντανεύει εικόνες. Ένας άλλος λόγος που βρίσκονται στην λίστα μου είναι επειδή κυκλοφόρησε και σε βινύλιο\nAnd last but not least ο ένας και μοναδικός David Bowie που μπορεί φέτος να μην έχει κυκλοφορήσει νέο studio album αφού το Nothing Has Changed είναι ένα best of με τις μεγαλύτερες επιτυχίες του από το 1964 μέχρι το 2014 κι αυτό επειδή περιέχει μέσα το ολοκαίνουργιο Sue (Or In A Season Of Crime) που δεν υπάρχει σε κανένα άλλο δίσκο. Είναι το πιο ολοκληρωμένο best of του Bowie που έχει κυκλοφορήσει αφού το τριπλό Box-set περιέχει 59 κομμάτια ενώ οι λάτρες (όπως εγώ) του βινυλίου έχουμε περιοριστεί στα 20 όμως, πιστέψτε με, δεν με χαλάει καθόλου…\nΚαλή χρονιά κι ας ελπίσουμε ότι το 2015 θα είναι εξίσου πλούσιο με δισκογραφικές κυκλοφορίες όπως το 2014!!!


ΕΔΑ: Επενδύσεις 67 εκατ. και επιδοτήσεις για το φυσικό αέριο\nΕπενδύσεις 67 εκατομμυρίων ευρώ ετοιμάζεται να κάνει η Εταιρεία Διανομής Αερίου Αττικής (ΕΔΑ) για το διάστημα 2017-2021 ενώ υπολογίζεται ότι θα αναπτυχθούν 100 χλμ. Δικτύου και τεχνικών έργων. Η εταιρεία θα δαπανήσει 11 εκατομμύρια ευρώ σε επενδύσεις για το δίκτυο και προωθητικά σχήματα.\nΌπως ανέφερε ο Γενικός Διευθυντής της εταιρείας, κ. Χρήστος Μπαλάσκας σε ενημέρωση προς τους δημοσιογράφους την Τρίτη, στόχος είναι η αύξηση της διείσδυσης του φυσικού αερίου για να υπάρχει μια βιώσιμη αγορά. Πρέπει να υπάρχουν πολλοί πάροχοι και αυτό γίνεται όταν μια "πίττα" μεγαλώνει. Αυτό οδηγεί και στη μείωση των τιμών για τους τελικούς καταναλωτές».\nΒασικό εργαλείο προώθησης χρήσης του φυσικού αερίου παραμένουν οι εκπτώσεις (έκπτωση 100% στα τέλη σύνδεσης) και οι επιδοτήσεις απευθείας από την ΕΔΑ Αττικής προς τους οικιακούς καταναλωτές και προς αυτή την κατεύθυνση υπάρχει πρόβλεψη να διατεθούν 3,8 εκατ. ευρώ για την επιδότηση μέρους του κόστους μετατροπής και εγκατάστασης προς τους καταναλωτές. Το πρόγραμμα ξεκινά από τις 3/4/2017 και θα τηρηθεί σειρά προτεραιότητας μέχρι εξαντλήσεως του κεφαλαίου.\nΈνα πρακτικό παράδειγμα επιδότησης\nΜια τυπική πολυκατοικία 8-10 διαμερισμάτων θα πληρώσει για το κόστος εγκατάστασης 3.500 ευρώ αντί για 5.000 καθώς λαμβάνει επιδότηση ύψους 1500 ευρώ, δεν θα πληρώσει τα τέλη σύνδεσης τα οποία κανονικά διαμορφώνονται στα 780 ευρώ, το τελικό κόστος σύνδεσης θα είναι 3.500 ευρώ αντί για 5.780 και το συνολικό κέρδος θα είναι 2.280 ευρώ.\nΤι κερδίζει ο καταναλωτής με το φυσικό αέριο\nΜε τη χρήση φυσικού αερίου επιτυγχάνεται εξοικονόμηση 38% σε σχέση με το πετρέλαιο ενώ σε σχέση με το ηλεκτρικό ρεύμα η εξοικονόμηση ξεπερνά το 55%. Το φυσικό αέριο είναι ένα φιλικό προς το περιβάλλον καύσιμο και σύμφωνα με τα στοιχεία της ΕΔΑ η μείωση των ρύπων διοξειδίου του άνθρακα έφθασε τους 7 εκατομμύρια τόνους.\nΛίγα λόγια για την ΕΔΑ\nΗ Εταιρεία Διανομής Αερίου Αττικής (ΕΔΑ Αττικής) Α.Ε., από τις 2 Ιανουαρίου 2017 λειτουργεί ως ο Διαχειριστής του Δικτύου Διανομής Φυσικού Αερίου στην Αττική, κατόπιν διαχωρισμού των δραστηριοτήτων διανομής και εμπορίας, όπως αυτές εφαρμόζονταν μέχρι πρόσφατα από την Εταιρεία Παροχής Αερίου Αττικής.\nΚύρια δραστηριότητα της ΕΔΑ Αττικής είναι η λειτουργία, η συντήρηση και η ανάπτυξη του δικτύου διανομής στην Αττική, καθώς και η σύνδεση των κατοίκων του λεκανοπεδίου με τρόπο ασφαλή και αποδοτικό. Αξιοποιώντας την πολύτιμη γνώση της 15ετούς πορείας της και σχεδιάζοντας το αύριο, αποστολή της ΕΔΑ Αττικής είναι να συνδέσει κάθε νοικοκυριό και επιχείρηση στο λεκανοπέδιο της Αττικής στο σύγχρονο δίκτυο διανομής φυσικού αερίου με τρόπο ασφαλή, αξιόπιστο και αποδοτικό.


Εκπαιδευτικός απολύθηκε επειδή είναι ομοφυλόφιλη - anaplirotes.gr\nΗ Monica Toro Lisciandro απολύθηκε από σχολείο της Florida των ΗΠΑ στο οποίο εργαζόταν ως εκπαιδευτικός θεατρικής αγωγής επειδή παραδέχτηκε πως είναι ομοφυλόφιλη.\nΗ ίδια αναφέρει πως αμέσως μετά την ανακοίνωση της απόλυσής της οι υπεύθυνοι του σχολείου της ζήτησαν να μπει για μια τελευταία φορά στην τάξη για να μην υπονομευθεί η φήμη του σχολείου.\nΗ 37χρονη εκπαιδευτικός θεατρικής αγωγής και ιδιοκτήτρια σχολής χορού δήλωσε ντροπιασμένη και προσβεβλημένη από τον τόνο και το περιεχόμενο των κατηγοριών του διευθυντή του σχολείου, Lorne Wenzel, και του υποδιευθυντή, Shannon Schrope, κατά τη διάρκεια συνάντησης που συγκλήθηκε μετά από καταγγελία γονέα.\n“Μου είπαν: ‘υπάρχουν ισχυρισμοί ότι έχετε σχέση με γυναίκα, πως συμμετέχετε στο Pride και φιλοξενείτε ομοφυλοφιλικές δραστηριότητες στη σχολή χορού σας’.\nΣκέφτηκα: ‘εντάξει, συντονίζω ένα πρότζεκτ στη σχολή που απευθύνεται σε εφήβους LBGTQ που αναζητούν ένα καταφύγιο και θέλουν να προσφέρουν εθελοντική εργασία στην κοινότητα. Αυτό εννοούσαν μιλώντας για ομοφυλοφιλικές δραστηριότητες‘”.\n“Αισθάνθηκα πως ήμουν βρώμικη, πως ήμουν κακός άνθρωπος. Απάντησα: ‘ναι, είναι αλήθεια’ και απάντησαν: ‘δεν μπορείτε να εργάζεστε εδώ’.\nΜου μίλησαν για την αμαρτία και είπαν πώς δεν θα προσλάμβαναν στο σχολείο ούτε κάποιον που απατάει τη συζυγό του και ότι αν δεν εμπλεκόμουν σε ομοφυλοφιλικές δραστηριότητες θα μπορούσα να συνεχίσω να διδάσκω στο σχολείο.\nΠερίμενα να τους ακούσω να λένε πως θα πάω στην Κόλαση“.\nΗ Lisciandro, η οποία βρίσκεται σε σχέση με τη σύντροφό της Natalia Dick, 38 ετών, για περισσότερο από ένα χρόνο, δήλωσε πως στο τέλος της συνάντησης την είχαν πιάσει τα κλάματα και συμφώνησε να παραδώσει τα κλειδιά της τάξης και τον υπολογιστή της.\n“Τότε μου είπαν: ‘Θέλουμε να διδάξετε σήμερα. Θέλουμε να περάσετε τη σκυτάλη στον νέο δάσκαλο για να αποφύγετε τον εξευτελισμό σας και να διατηρήσει το σχολείο την καλή φήμη του‘. Θα έπρεπε να δικαιολογήσω την απομάκρυνσή μου με την επίκληση κάποιου προσωπικού λόγου”.\n“Η κ. Lisciandro δεν μπορεί να συνεχίσει να διδάσκει την τάξη μουσικού θεάτρου για προσωπικούς λόγους“, έγραφε ο διευθυντής του σχολείου Wenzel σε ένα ηλεκτρονικό μήνυμα προς τους γονείς.\nΩστόσο, μετά την κάλυψη της είδησης από τα ΜΜΕ, ο Wenzel εξέδωσε δελτίο τύπου επιβεβαιώνοντας πως η Lisciandro απολύθηκε επειδή είναι ομοφυλόφιλη:\n“Το χριστιανικό σχολείο μας απαιτεί όλοι οι εργαζόμενοι να συμφωνούν και να εφαρμόζουν τη θέση μας για την ανθρώπινη σεξουαλικότητα, η οποία βασίζεται στη βιβλική διδασκαλία που ζητά από όλους τους οπαδούς του Χριστού να απέχουν από οποιαδήποτε σεξουαλική δραστηριότητα εκτός γάμου μεταξύ άνδρα και γυναίκας” έγραψε.\nΩστόσο, η Lisciandro ισχυρίστηκε ότι το σχολείο δεν την είχε ενημερώσει για τη σχετική πολιτική του:\n“Δεν το είπαν ποτέ. Ο προηγούμενος εκπαιδευτικός θεατρικής αγωγής είχε μόλις φύγει και χρειάζονταν κάποιον άμεσα να τον αντικαταστήσει. Τώρα λένε ότι δεν μπορείς να είσαι Χριστιανός και να εργάζεσαι στο σχολείο αν είσαι ομοφυλόφιλη», ανέφερε.\nΣημειώνεται πως μόνο 21 πολιτείες των ΗΠΑ έχουν σήμερα νόμους που απαγορεύουν τις διακρίσεις λόγω σεξουαλικού προσανατολισμού ή ταυτότητας φύλου.


1 Εξελικτική Ψυχολογία Ενότητα 10: Αναπτυξιακά χαρακτηριστικά της εφηβικής ηλικίας Ι Ασημίνα Ράλλη Φιλοσοφική Σχολή Τμήμα Φιλοσοφίας, Παιδαγωγικής και Ψυχολογίας\n2 Εφηβική ηλικία Ι\n3 Αναπτυξιακά χαρακτηριστικά της εφηβικής ηλικίας Πρώιμη και καθυστερημένη ήβη\n4 Σχέδιο Μαθήματος Η «έκρηξη» της ανάπτυξης» Μεταβολές στις αναλογίες του σώματος Αλλαγές στα όργανα και τις λειτουργίες του σώματος Παράγοντες που επηρεάζουν τη σωματική ανάπτυξη του εφήβου 4\n5 Σχέδιο Μαθήματος (2) Ωρίμαση της γενετήσιας λειτουργίας Ήβη Γνωρίσματα της ήβης (πρωτεύοντα, δευτερεύοντα). Πρώιμη και καθυστερημένη ήβη: οι συνέπειές τους στην ψυχοκοινωνική ανάπτυξη Κίνδυνοι για τη σωματική ανάπτυξη και υγεία του εφήβου Διαταραχές θρέψης 5\n6 Η έκρηξη της ανάπτυξης\n7 Η «έκρηξη της ανάπτυξης» Η φάση της ραγδαίας ανάπτυξης διαρκεί 2-3 χρόνια. Για τα κορίτσια κορυφώνεται μεταξύ 11ου- 12ου έτους, ενώ για τα αγόρια μεταξύ 13ου- 14ου έτους. Απότομη αύξηση ύψους και βάρους του σώματος. 7\n8 Μεταβολές στις αναλογίες του σώματος\n9 Μεταβολές στις αναλογίες του σώματος Ραγδαία αύξηση του μήκους στα μακρά οστά (μηριαίο, κνήμη, βραχίονας, πήχης) Αλλαγές του γενικού σχήματος Ιδιαίτερα φυσικά χαρακτηριστικά που διακρίνουν τα δύο φύλα 9\n10 Αλλαγές στις αναλογίες του προσώπου\n11 Αλλαγές στις αναλογίες του προσώπου Τα δόντια παίρνουν το μέγεθος του ενηλίκου. Η μύτη επιμηκύνεται και πλαταίνει παίρνοντας δυσανάλογες διαστάσεις προς τα άλλα μέρη του προσώπου. Το στόμα διευρύνεται, τα χείλη γεμίζουν και το σαγόνι αρχίζει να προεξέχει αισθητά. Το σχήμα του προσώπου γίνεται γωνιώδες στα αγόρια και ωοειδές στα κορίτσια. 11\n12 Αλλαγές στα όργανα και στις λειτουργίες του σώματος\n13 Αλλαγές στα όργανα και στις λειτουργίες του σώματος Υπάρχει γενική-καθολική ανάπτυξη σε όλα τα οργανικά συστήματα του εφήβου. Κυκλοφοριακό σύστημα: Απότομη αύξηση στο μέγεθος της καρδιάς. Ο ρυθμός των κτύπων της μειώνεται (ήταν 100 ανά 1 και γίνεται 70 ανά 1 ). 13\n14 Αναπνευστικό σύστημα\n15 Αναπνευστικό σύστημα Οι πνεύμονες μεγαλώνουν. Ο αριθμός των αναπνοών σταθεροποιείται (16-18 ανά 1 ). Έτσι μειώνεται η ευπάθεια που είχε το άτομο πριν σε κρυολογήματα. 15\n16 Πεπτικό σύστημα\n17 Πεπτικό σύστημα Το στομάχι μεγαλώνει ώστε να δέχεται και να επεξεργάζεται μεγαλύτερη ποσότητα τροφής. Αύξηση της όρεξης του έφηβου. Αύξηση στο πεπτικό υγρό (κοιλόπονοι και συμπτώματα έλκους). 17\n19 Οδοντοφυΐα 13 ετών και τα δύο φύλα έχουν μόνιμα δόντια. Οι φρονιμίτες παρουσιάζονται κατά ή μετά την εφηβεία. 19\n20 Παράγοντες που επηρεάζουν τη σωματική ανάπτυξη του εφήβου\n21 Παράγοντες που επηρεάζουν τη σωματική ανάπτυξη του εφήβου Κληρονομικότητα Γενική σωματική υγεία Είδος διατροφής Μορφωτικο-οικονομικό επίπεδο οικογένειας Κλιματολογικές συνθήκες Λειτουργία του αδενικού συστήματος 21\n22 ΗΒΗ Οι βιολογικές εξελίξεις που μετατρέπουν τα άτομα από την κατάσταση της φυσικής ανωριμότητας σε μια κατάσταση που είναι βιολογικά ώριμα και ικανά για βιολογική αναπαραγωγή. 22\n23 ΉΒΗ (2) Τόσο οι ανδρικές (τεστοστερόνη) όσο και οι γυναικείες ορμόνες (οιστρογόνα, προγεστερόνη) βρίσκονται και στα δύο φύλα. Στη διάρκεια της ήβης πραγματοποιείται αύξηση και των δύο ορμονών και στα δύο φύλα, αλλά ο βαθμός αύξησης συνδέεται με το φύλο. Στα αγόρια η τεστοστερόνη αυξάνει κατά 18 φορές από το επίπεδο της μέσης παιδικής ηλικίας. Στα κορίτσια τα οιστρογόνα αυξάνουν κατά 8 φορές. 23\n24 ΗΒΗ (3) Οι αλλαγές που συμβαίνουν στο σύστημα αναπαραγωγής του εφήβου διακρίνονται σε δύο κατηγορίες: Α. Πρωτεύοντα γνωρίσματα της ήβης Β. Δευτερεύοντα γνωρίσματα της ήβης 24\n25 ΗΒΗ (4) Πρωτεύοντα γνωρίσματα της ήβης Τα όργανα του γεννητικού συστήματος του κάθε φύλου τα οποία είναι αναγκαία για την αναπαραγωγή. Δευτερεύοντα γνωρίσματα της ήβης Οι ανατομικές και φυσιολογικές ενδείξεις που ξεχωρίζουν εξωτερικά τους άνδρες από τις γυναίκες. 25\n26 Πρώιμη και καθυστερημένη ήβη: οι συνέπειές τους στην ψυχοκοινωνική ανάπτυξη\n27 Πρώιμη και καθυστερημένη ήβη: οι συνέπειές τους στην ψυχοκοινωνική ανάπτυξη Πρώιμη ήβη (έναρξη ήβης 1-2 χρόνια πριν) Καθυστερημένη ήβη (έναρξη ήβης 1-2 χρόνια μετά) 27\n28 Επιπτώσεις της Πρώιμης ήβης στα αγόρια Μεγαλύτερο και δυνατότερο σώμα Κυριαρχεί στις ανταγωνιστικές αθλητικές δραστηριότητες Καθήκοντα και προνόμια που προορίζονται για μεγαλύτερα παιδιά Αρχηγικά καθήκοντα Οι ενήλικοι προθυμότερα αποδέχονται τη χειραφέτηση του ΕΤΣΙ ΕΝΙΣΧΥΕΤΑΙ ΤΟ ΑΥΤΟΣΥΝΑΙΣΘΗΜΑ ΤΟΥ 28\n29 Επιπτώσεις της Πρώιμης ήβης στα αγόρια (2) ΩΣΤΟΣΟ Διαχρονικές μελέτες δείχνουν ότι τα αγόρια: Γίνονται πολύ πιο σοβαρά Κατά καιρούς πιο αγχώδη Πιο περιορισμένη διάθεση εξερεύνησης Λιγότερη πνευματική περιέργεια Χαμηλότερη ενεργητικότητα 29\n30 Επιπτώσεις της καθυστερημένης ήβη στα αγόρια Υποσκελίζεται στις αθλητικές δραστηριότητες από άλλα αγόρια. Οι ενήλικοι τον μεταχειρίζονται ακόμη σαν παιδί. Άγχος και ανησυχία για τη δική του παρατεινόμενη ελλειμματική σωματική ανάπτυξη. Απόρριψη από την ομάδα. ΕΤΣΙ ΜΠΟΡΕΙ ΝΑ ΠΡΟΒΑΙΝΕΙ ΣΕ ΕΝΟΧΛΗΤΙΚΕΣ ΚΑΙ ΚΟΙΝΩΝΙΚΑ ΜΗ ΑΠΟΔΕΚΤΕΣ ΣΥΜΠΕΡΙΦΟΡΕΣ 30\n31 Επιπτώσεις της Πρώιμης ήβης στα ΑΡΧΙΚΑ: κορίτσια Αμηχανία και ψυχική ένταση για τις απότομες αλλαγές. Αντιμετωπίζει κοινωνικές καταστάσεις που δεν είναι προετοιμασμένη να ερμηνεύσει και να αντιμετωπίσει. ΤΕΛΙΚΑ ξεπερνά τις δυσκολίες και απολαμβάνει τα πλεονεκτήματα που απορρέουν. 31\n32 Επιπτώσεις της Καθυστερημένης ήβης ΑΡΧΙΚΑ: στα κορίτσια Αρνητική εμπειρία για τα κορίτσια αλλά γενικότερα οι επιπτώσεις είναι θετικές. Πιο ικανοποιημένες με την εμφάνισή τους και πιο δημοφιλείς από τις συνομήλικές τους που είχαν πρόωρη ανάπτυξη. 32\n33 Κίνδυνοι για τη σωματική ανάπτυξη και υγεία του εφήβου Διαταραχές θρέψης\n34 Κίνδυνοι για τη σωματική ανάπτυξη και υγεία του εφήβου Διαταραχές θρέψης 1. Ατυχήματα (τροχαία με δίκυκλα, αυτοκτονίες) 2. Λοιμώδεις ασθένειες 3. Ενδοκρινολογικές διαταραχές 4. Ακμή 5. Οστεομυικές ανωμαλίες 6. Δίαιτα- παχυσαρκία 34\n35 Διαταραχές θρέψης 1. Ψυχογενής ανορεξία: τα κορίτσια λιμοκτονούν μέχρι να χάσουν το 15% - 25% του βάρους τους. Συμπτώματα:διακοπή εμμηνόρροιας, χλομό δέρμα, υπερβολική ευαισθησία στο κρύο. Θάνατος στο 3% των περιπτώσεων (Slaby & Dwenger, 1993). 35\n36 Ψυχογενής βουλιμία Πιο συνηθισμένη από την ανορεξία. Το 5% των κοριτσιών και μικρότερο ποσοστό των αγοριών υποφέρουν από τη διαταραχή. Αρχίζει προς το τέλος της εφηβείας και συχνά συνεχίζεται και μετά την ηλικία των 20 ετών. 36\n37 Ενδεικτικοί παράγοντες που οδηγούν σε διαταραχές θρέψης (Brooks-Gunn & Graber, 1989, 1994) Αυξημένο λίπος Πρώιμη έναρξη της εφηβείας Η κακή εικόνα του σώματος Συγκρούσεις με την οικογένεια Παράγοντες προσωπικότητας 37\n39 Χρηματοδότηση Το παρόν εκπαιδευτικό υλικό έχει αναπτυχθεί στο πλαίσιο του εκπαιδευτικού έργου του διδάσκοντα. Το έργο «Ανοικτά Ακαδημαϊκά Μαθήματα στο Πανεπιστήμιο Αθηνών» έχει χρηματοδοτήσει μόνο την αναδιαμόρφωση του εκπαιδευτικού υλικού. Το έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους. 39\n42 Σημείωμα Αναφοράς Copyright Εθνικόν και Καποδιστριακόν Πανεπιστήμιον Αθηνών, Ασημίνα Ράλλη Ασημίνα Ράλλη. «Εξελικτική Ψυχολογία. Αναπτυξιακά χαρακτηριστικά της εφηβικής ηλικίας Ι». Έκδοση: 1.0. Αθήνα Διαθέσιμο από τη δικτυακή διεύθυνση: 42